Zaštita prirode dovodi do ekonomskog profita - Daljine.rs\nVeća zaštita životne sredine će značajno ojačati globalnu ekonomiju, rezultat je novog izveštaja. Dok civilizovani svet nastoji da očuva veći deo svojih država i planete čime će ekonomija u post-pandemičnom vremenu dobiti izuzetnu korist, u Srbiji se priroda uništava preteranom i neplanskom izgradnjom, državnom sečom stoletnih šuma, ali i pravljenjem mini hidroelektrana kojima se potpuno uništavaju reke.\nDok Srbija nazaduje u zaštiti životne sredine i zaštićena područja privatizuje i prodaje budzašto, Kampanja za prirodu (The Campaign for Nature), koalicija više od 100 organizacija za zaštitu prirode iz celog sveta, poziva svetske lidere da se obavežu na “30 do 30” što znači da treba da se zaštititi najmanje 30 procenata planete do 2030. godine.\nPriroda se ne štiti jer se nekome ćefnulo, već da bi ljudi bili zdravi\nIstraživanje, koji je vodio dr Entoni Valdron sa Univerziteta u Kembridžu (VB), analizira ekonomske posledice cilja “30 do 30”. Istraživanje objavljeno juče pokazuje da finansijske koristi ovog predloga nadmašuju troškove za “pet prema jedan”. Ovo je prvi veliki rad koji pokazuje kako napori očuvanja prirode vode merljivim ekonomskim dobicima.\n“Proširenje područja pod zaštitom na globalnom nivou na najmanje 30 odsto do 2030. godine je suštinski uslov politike da se zaustavi gubitak ugroženih vrsta na našoj planeti”, kaže dr Stefan Vudli iz Međunarodne unije za zaštitu prirode (IUCN).\n“Moramo dati prostora prirodi”, dodaje on, “Zaštita prirode zaustavlja gubitak biološke raznolikosti, pomaže u borbi protiv klimatskih promena i smanjuje šansu za buduće pandemije. Ovo je dobra javna politika, ekonomska, ekološka i moralna.”\nZagajička brda sa oblačićima, foto: Tanja Tepavac\nTrenutno je oko 15 procenata kopna i 7 procenata okeana zaštićeno u određenoj meri, po ceni od nešto više od 21 milijarde evra godišnje. Zaštita 30 odsto kopna i okeana zahtevala bi godišnja ulaganja od oko 124 milijardi evra do 2030. godine. U Srbiji je trenutno zaštićeno 7,66 odsto teritorije, odnosno 677.950 hektara u okviru 450 zaštićenih područja.\nIz Voldronovog izveštaja se zaključuje da bi dostizanje tog cilja vratilo dodatnih 531 milijardu evra nazad u globalnu ekonomiju. “Troškovi zaštite 30 odsto naše planete nisu beznačajni”, komentariše dr Džejmison Irvin iz razvojnog programa Ujedinjenih nacija i dodaje da priroda čovečanstvu daje više od 125 biliona (ne milijardi) dolara koristi.\n“Koristi za čovečanstvo su neizmerne, a troškovi neaktivnosti nezamislivi. Ovaj izveštaj nam nedvosmisleno govori da je sada vreme za finansiranje prirode – za ljude i za planetu”, rekao je dr Džejmison.\nZaštita trećine planete\nOrganizacija Kampanja za prirodu se nada da će izveštaj pomoći u podsticanju vlada da se opedele za zaštitu oko trećine planete. Neke zemlje, poput Kanade, na primer, već imaju ovo obećanje utvrđeno u formalnoj javnoj politici. U Srbiji je Ustavom u članu 74. proklamovano ljudsko pravo na zdravu životnu sredinu, dok se u drugom stavu istog člana navodi da je država odgovorna za zaštitu životne sredine. Međutim, sve više reka je u cevima, a nekada lepe planine više nisu planine već simbol neplanske gradnje i urbanističke pornografije.\nNaučnici kažu da je stavljanje pod zaštitu 30 odsto kopna i okeana do 2030. minimum koji je potreban za zaustavljanje gubitka svetske biološke raznolikosti, što je kriza koju Svetski ekonomski forum vidi kao jedan od prvih pet rizika sa kojima se suočava globalna ekonomija.\nArbinje i Dojkinačka reka, Stara planina – planirano je da ova reka završi u cevi, foto: Uroš Nedeljković\n“Vrednost biološke raznolikosti Zemlje – u strogim novčanim iznosima i u uslugama ekosistema kao što je pokazano u našem izveštaju i u duhovnom i moralnom smislu koje prkose kvantifikaciji – daleko je veća od troškova i napora potrebnog za njenu zaštitu”, dodaje dr Greg Esner sa Državnog univerziteta u Arizoni (SAD) i saradnik na izveštaju.\n“Svet mora da poveća svoje ambicije i finansira zaštitu od 30 odsto za koju nauka jasno kaže da je neophodna”, zaključuje Esner.\nU post-pandemijskom svetu očuvanje prirode je od vitalnog značaja\nNavedeni izveštaj takođe naglašava važnost očuvanja prirode u odnosu na javno zdravlje. Očuvanje prirode može pomoći da se smanji rizik od novih epidemija zoonotskih bolesti, kao što je COVID-19.\nSektor očuvanja prirode jedan je od najbrže rastućih sektora, a predviđa se da će rasti za dodatnih 4-6 odsto svake godine nakon krize izazvane virusom korone. Za poređenje, predviđa se da će poljoprivreda, ribarstvo i šumarstvo godišnje imati rast manji od jednog procenta.\nZbog pandemije virusa korone mnogi su našli utočište u prirodi, Autor: Milena Popović\nNedavno istraživanje pokazalo je da je ekonomska vrednost zaštićenih područja veća od 5 biliona evra godišnje, mereno u odnosu na mentalno zdravlje. Kako sve više ljudi nalazi utočište u prirodi usred stresa zbog pandemije korona virusa, pojačano očuvanje prirode je važan način da se ojača ekonomija kako se svet bavi trajnim uticajima pandemije virusa COVID-19.\nPodsećamo, prema ranijem istraživanju boravak u prirodi, odnosno u nacionalnim parkovima i zaštićenim područjima, doprinosi zdravlju i kvalitetu života, što može svakoj državi uštedeti milijarde koje se ulažu u lečenje građana i druge zdravstvene troškove.\nMeđutim, iako “doktor leči, a priroda izlečuje” u Srbiji je sve manje prirode, a država načelno podržava ekološke politike. U praksi, očuvanja prirode nema, a ekološki aktivisti u Srbiji su više puta do sada protestima iskazali svoje nezadovoljstvo nebrigom države za čist vazduh, očuvanje šuma i reka.\nOčuvanje prirode u Srbiji – zarada za neke, šteta za sve: Zlatibor, jun 2020. godine, foto: Jovana Babić\nPrilikom sledeće pandemije nekog možda još opasnijeg virusa nećemo imati gde da pobegnemo, osim u inostranstvo gde još možemo videti kako izgledaju reke i šume. Ako nas puste.


27-11-2020 21:24 Ratni izveštaji Sirija / Irak Izdvojeno Svet Planeta Video\nTurska je oformila novu terorističku grupaciju na severu Sirije pod nazivom Sirijski pokret oslobođenja. Pripadnici ove terorističke grupe održali su mini vojnu paradu u Afrinu.\nErdogan sponzor terorista (Foto: Jutjub/Sajt predsednika Turske)\nTeroristička grupa će delovati u regionu Afrina i severnog Alepa.\nU paradi su učestvovala vozila sa montiranim teškim mitraljezima.\nPosted by Harakıt Ahrar Suriye on Petak, 27. novembar 2020.\nNova teroristička grupa neće biti u sastavu već postojeće terorističke grupacije Sirijske nacionalne armije ali najavljuje saradnju sa njom.\nKomandant novoformirane grupe Hasan Abu Ala kaže da su Turci obezbedili naoružanje njegovim borcima i da je cilj borba protiv Sirijske arapske armije ali i kurdskih vojnih formacija. Ala tvrdi da se u sastavu Sirijskog pokreta oslobođenja nalaze Turkmeni, Kurdi i Arapi, a da imaju i jednu čisto žensku jedinicu.


Unaprediti kvalitet usluga u oblasti eUprave Unaprediti kvalitet usluga u oblasti eUprave – Personal magazin\nUnaprediti kvalitet usluga u oblasti eUprave\nMinistar unutrašnjih poslova u Vladi Republike Srbije Nebojša Stefanović izjavio je danas da Srbija mora da intenzivno napreduje u oblasti elektronske uprave kako bi postigla standard za svoje građane poput…\nMinistar unutrašnjih poslova u Vladi Republike Srbije Nebojša Stefanović izjavio je danas da Srbija mora da intenzivno napreduje u oblasti elektronske uprave kako bi postigla standard za svoje građane poput onog koji imaju razvijene evropske države.\nStefanović je na konferenciji “Izazovi i perspektive eUprave u srpskoj državnoj administraciji” podsetio na to da u Evropi postoje države koje su pre više od 15 godina zabranile korišćenje papira u državnoj administraciji i prešle na elektronsku upravu.\nOn je objasnio da projekat “Podrška strateškom razvoju IT sistema u Ministarstvu unutrašnjih poslova” ima za cilj reformu celokupnog informacionog sistema MUP-a kako bi se omogućilo efikasnije pružanje svih usluga zasnovanih na podacima i informacijama koje se vode u evidencijama tog ministarstva.\nNamera MUP-a jeste podizanje nivoa kvaliteta usluga do nivoa koji će biti primetan u svakodnevnom životu i radu građana, privrede i drugih državnih organa sa kojima sarađujemo, rekao je ministar.\nPrema njegovim rečima, unapređenje elektronske uprave je neophodno jer je nemoguće zamisliti modernu državu bez primene informaciono-komunikacionih tehnologija.\nStefanović je, osvrnuvši se i na proces evropskih integracija Srbije, rekao da su poglavlja 10, 23 i 24 najvažnija po pitanju oblasti informaciono-komunikacionih tehnologija.\nOn je poručio da će zbog toga MUP posvećivati još veći značaj horizontalnim komunikacijama sa drugim državama po tom pitanju.\nMinistar je preneo zahvalnost Kraljevini Švedskoj na pomoći u razvoju srpske policije i poručio da ministarstvo treba da postane pravi servis građana, preduzeća i svih sa kojima sarađuje.\nUnaprediti kvalitet usluga u oblasti eUprave was last modified: November 26th, 2014 by Redakcija\nOstvarite uštedu od 40% za kupovinu “Adobe Creative Cloud for Teams” pretplate


Francuz šokirao, Jansrud stiže Hiršera – Sport – Dnevni sportski list\n24. октобра 2020. 11:14 PM\nFrancuski skijaš Siprijen Sarazan neočekivano je slavio u paralel veleslalomu u Alta Badiji u okviru Svetskog kluba u alpskom skijanju.\nDvadesetdvogodišnji Francuz ostvario je prvu pobedu u karijeri u svojoj sedmoj trci u elitnom takmičenju.\nNjegova pobeda je tim više sentacionalna jer je pobedio olimpijskog šampiona u veleslalomu iz 2010. Karla Janka, a nadmašio ga je za deset stotinki.\nPre Janka u eliminacijama je bio bolji od švedskog specijaliste za ovu disciplinu Andrea Mirera, te Austrijanca Filiša Šerghofera.\nPre Alta Badije Sarazan je samo tri puta uspevao da osvoji bodove u Svetskom kupu, bio je 29. u alpskoj kombinaciji u Šamoniju, 24. u veleslalomu u Val d’Izeru, te 27. u nedelju u veleslalomu takođe u Alta Badiji.\nTreće mesto u ponedeljak je osvojio Norvežanin Ćetil Jansrud, koji može da bude zadovoljan jer je iskoristio eliminaciju Marsela Hiršera (završio kao 18), pobednika od nedelje, od Francuza Stiva Misilijea i smanjio zaostatak u geleranom poretku SK na 169 bodova.\nSkijaši sezonu nastavljaju slalomom u Madoni di Kampiljo u četvrtak.\nNovo dostignuće Jaromira Jagra


UŽICE- Na šestoj sednici Gradskog veća usvojen je predlog prvog ovogodišnjeg rebalansa budžeta grada Užica. Rebalansom su zadržani planirani iznosi na prihodovnoj i rashodovnoj strani, a izmene i dopune odnose se samo na preraspodele između budžetskih pozicija.\nZajedno sa rebalansom budžeta, utvrđen je i predlog izmena i dopuna finansijskog plana Direkcije za izgradnju.\nPrihvaćen je izveštaj o izvršenju budžeta za prvih šest meseci ove godine, i prema podacima sadržanim u njemu, ukupni prihodi su realizovani sa 1,26 milijardi ili sa 49,28odsto a rashodi sa 1,14 ili 44,6 odsto.\nIzvršeno je usklađivanje osnivačkih akata gradskih javnih i javno komunalnih preduzeća u skladu sa Zakonom o javnim preduzećima, utvrđen predlog odluke koja definiše način i postupak imenovanja direktora javnih preduzeća čiji je osnivač grad i odluke o posebnim uslovima za izdavanje informacije o lokaciji i lokacijskih uslova na prostoru Generalnog urbanističkog plana do 2020.\nU delu urbanizma utvrđen je predlog odluke o donošenju izmena i dopuna Plana generalne regulacije „Bela Zemlja“.\nTags: rebalans budzeta uzice\nNext story Uspostavljen saobraćaj na barskoj pruzi\nPrevious story Požar u fabrici peleta u Zdravčićima


NBS je juče prodala 50 miliona evra na medjubankarskom deviznom tržištu u pokušaju da stabilizuje kurs. To je bila treća intervencija NBS za tri uzastopna radna dana: u petak, 6. septembra prodala je 10 miliona evra, a u ponedeljak, 9.\nseptembra još 20 miliona evra.\nDinar je danas slabiji prema evru za 1,3 odsto nego na početku ove godine, a za 1,2 odsto nego pre mesec dana. Domaća valuta je ove godine bila najjača 30. aprila, kada je evro koštao 110,54 dinara.\nCentralna banka je ove godine na međubankarskom deviznom tržištu ukupno kupila 90 miliona, a prodala 415 miliona evra, uključujući i jučerašnju transakciju, kako bi ublažila dneve oscilacije kursa\nDinar STABILAN: Kurs prema evru 117,5810, neznatno slabljenje prema DOLARU


Igor Buzganović - Logopedsko-defektološki centar Buzganović, Novi Sad, Srbija\nRođen je u Kruševcu 1983. godine gde je završio osnovnu i srednju školu. Defektološki fakultet Univerziteta u Beogradu je upisao 2002. godine i diplomirao je 2008. godine na odseku za logopediju. Nakon toga je upisao doktorske studije na Biološkom fakultetu u Beogradu na odseku za genetiku.\nOd 2008. do 2014. godine je radio u Institutu za eksperimentalnu fonetiku i patologiju govora u Beogradu gde je završio obuku za primenu „KSAFA“ sistema.\nAprila 2014. godine je osnovao Centar za edukaciju Buzganović u Beogradu i Novom Sadu. Član je komore logopeda Srbije i „DEAPS“-a ( Društvo za dečju i adolescentnu psihijatriju i srodne nauke). Završio je obuku za primenu biofidbeka i neurofidbeka u Biofidbek asocijaciji Srbije, kao i Opštu i specifičnu reedukaciju psihomotorike sa defektološkom dijagnostikom i relaksacijom u Institutu za mentalno zdravlje u Beogradu. Sertifikovan je NMES terapeut (neuromišićna elektrostimulacija ) za terapiju gutanja izdatu od strane Američke asocijacije za govor, jezik i sluh (ASHA). U REBT centru u Beogradu je završio stručno usavršvanje i položio završni ispit Neuropsihološko testiranje : dijagnostičke i terapijske procedure. Od strane Svetlana Masgutova Instituta je dobio sertifikat o uspehu u učenju i radu sa disleksičnom decom kroz integraciju primitivnih refleksa. Položio je stručni ispit u Ministarstvu zdravlja Republike Srbije.\nOd 2011. do 2014. godine je bio realizator programa „Unapredimo dečji razvoj“ i „Inkluzija po meri deteta“, a od 2014. godine autor i realizator programa „Autizam i govorno-jezički poremećaji“ akreditovanih od strane Zavoda za unapređenje vaspitanja i obrazovanja. Od 2008. do 2014. godine je učestvovao u reallizaciji nekoliko naučnih projekata Ministartsva prosvete, nauke i tehnološkog razvoja Republike Srbije.\nSaradnik je nekoliko privatnih vrtića u Beogradu i Novom Sadu, kao i privatnih klinika gde vrši edukaciju budućih roditelja o govorno jezičkom razvoju kod dece i značaju rane stimulacije. Autor je više naučnih radova i aktivan učesnik nacionalnih i međunarodnih konferencija.\nOženjen je i otac prelepe devojčice Sare.


ZARADA OD PROJEKCIJA PORODICAMA BORACA: Film i TV serija biće takvi da veličaju patriotski čin junaka sa naše karaule - Svetionik.com\n57 mesto 84\n268 ZARADA OD PROJEKCIJA PORODICAMA BORACA: Film i TV serija biće takvi da veličaju patriotski čin junaka sa naše karaule\nNovosti.rs · 23.08.2020 22:45\nSAV profit od bioskopskih projekcija filma "Košare", producentska kuća "Omega" doniraće porodicama boraca i preživelim borcima sa Košara.\nPOBEDIO I TREMU I MILICU: Stefan Kukolj iz Požarevca briljirao u popularnom kvizu "Potera" i znanjem osvojio Srbiju\nNovosti.rs · 30.09.2020 15:00\nSTEFAN Kukolj (18) osvojio je u ponedeljak gledaoce u Srbiji i regionu, briljatnim znanjem koje je pokazao u kvizu "Potera". Mladić iz Požarevca, kao najmlađi u timu, pokazao je sjajno opšte obrazovanje, znao odgovore na sva pitanja i, bez greške, osvojio 500.000 dinara. Pročitaj više\nNovosti.rs · 30.09.2020 19:57\nNA međunarodnoj izložbi "Konvergencije", koja će od 6. do 19. oktobra biti održana u Centru Kristijan Pežo u Parizu, među delima umetnika orjentisanih ka geometijskoj apstrakciji naći će se i delo Milije Belića, našeg slikara i vajara koji decenijama karijeru gradi u Francuskoj. Pročitaj više\nNovosti.rs · 30.09.2020 18:46\nIRENA J. (44), koja je pronađena mrtva u apartmanu u Pržnu u Crnoj Gori,rodom je iz kragujevačkog naselja Stanovo. Pročitaj više\nNovosti.rs · 30.09.2020 20:52\nNovosti.rs · 30.09.2020 18:22\nOPŠTINA Trstenik ponovo je uvela vanredno stanje, potvrđeno je “Novostima”. Do ove odluke koja je doneta danas, samo dve nedelje nakon što je u opštini ukinuto vanredno stanje, došlo je usled pogoršane epidemiološke situacije na teritoriji Trstenika na šta ukazuje i poslednji izveštaj Zavoda za javno zdravlje Kruševac. Pročitaj više\nNovosti.rs · 30.09.2020 20:58\nDA li je od kovida 19 u Srbiji dosad preminulo 749 građana, koliko je zvanično prijavljeno, ili je taj broj, možda, i do tri puta veći, kao što je za Beograd pokazala računica dr Predraga Kona, sve dok se ne završi epidemija, i obrade svi podaci, može, izgleda, samo da se spekuliše. Pročitaj više\nNovosti.rs · 30.09.2020 09:00\nPARTIZAN novu sezonu u Evrokupu počinje večeras (20.45, SK 1) protiv španskog Huventuda u Badaloni, ekipe preko koje se sada već davne 1992. u Istanbulu domogao najvećeg trofeja u istoriji kluba i celokupne srpske košarke, pehara Kupa šampiona. Pročitaj više\nNovosti.rs · 30.09.2020 10:07\nSRBIJA od sutra više neće imati nijednu turističku agenciju sa licencom organizatora putovanja. Pročitaj više\nNovosti.rs · 30.09.2020 15:45\nJULIJANA Zdravković iz Vranja nestala je u tom gradu, potvrđeno je Novostima u lokalnoj policiji. Pročitaj više\nUZEO JE PUŠKU U RUKE I IDE DA BRANI SVOJ NAROD: Kapiten Jermenije prekinuo karijeru i otišao u rat\nNovosti.rs · 30.09.2020 13:14\nKAPITEN fudbalske reprezentacije Jemenije Varazdat Harojan napustio je fudbal i priključio se ratu, koji njegova država vodi protiv Azerbejdžana. Pročitaj više\nNovosti.rs · 30.09.2020 19:02\nPOTPRESEDNIK SNSD-a Radovan Višković održao je radni sastanka sa članovima opštinsko odbora SNSD u Modriči. Pročitaj više\nNovosti.rs · 30.09.2020 18:33\nPREDSTAVNIK Ministarstva odbrane Jermenije Artsrun Hovhanisjan rekao je na brifingu za novinare da su tokom dana vođene žestoke borbe na severu i jugu Nagorno-Karabaha. Pročitaj više\nNovosti.rs · 30.09.2020 19:30\nNA današnji dan pre tačno 105 godina, Radoje Raka Ljutovac(1887-1968) iz sela Poljna kod Trstenika postao je prvi čovek na svetu,koji je avion oborio pucajući iz topa! Pročitaj više\nASTRONOMI SE NADAJU OPSERVATORIJI: Kruševačke osnovne škole dobile poklon-pakete i priručnike za izučavanje svemira (FOTO)\nNovosti.rs · 30.09.2020 17:46\nČAK 18 osnovnih škola u Kruševcu dobilo je danas optičku opremu za izučavanje astronomije, kao i knjige za buduće naučnike-amatere u ovoj oblasti. Pročitaj više\nNovosti.rs · 30.09.2020 15:54\nKAKO na teritoriji opštine Svilajnac u prethodnih 10 dana nije bilo novoobolelih od virusa COVID-19, niti ima građana koji su u kućnoj samoizolaciji, Krizni štab doneo je odluku da ukine mere prevencije, uvedene na nivou lokalne samouprave. Pročitaj više\nNovosti.rs · 30.09.2020 13:01\nNA mestu gde je sahranjen Toma Zdravković, povodom 29 godina od smrti pevača, okupili su se prijatelji i poznate ličnosti kako bi mu odali čast. Pročitaj više\nNovosti.rs · 30.09.2020 18:54\nU NASTOJANjU da se pronađe kompromisno rešenje oko Osnovne škole u selu Drajčići u opštini Prizren, koja je izgrađena daleke 1904.godine, a kojoj preti potpuno rušenje, predstavnici kosovskog Ministarstva za zajednice i povratak inicirali su danas sastanak sa predstavnicima Bošnjaka i Srba iz ovog sela. Pročitaj više\nNovosti.rs · 30.09.2020 20:04\nMARIJA D. C. V. (40) iz Strižila kod Jagodine je uz pomoć Dragana K. (43) kidnapovala muškarca (37) za koga je posumnjala da je ljubavnik njenog muža. Pročitaj više\nNovosti.rs · 30.09.2020 07:52\nNA mestu nekadašnjih tramvajskih štala, odnosno tramvajskog depoa u Bulevaru kralja Aleksandra uskoro će početi izgradnja stambeno-poslovnog kompleksa. Pročitaj više\nNovosti.rs · 30.09.2020 19:24\nMILOŠ Biković kao plaćenik ratuje u Jermeniji! Glasio je naslov vesti koja je uzbudila Balkan, a na nju je reagovao i sam proslavljeni srpski glumac. Pročitaj više\nNews rating is updated danas 03:51.


Srbija sa RS-om polako tone u izolaciju: Hoće li zbog Dodika žrtvovati budućnost svojih građana? | DEPO Portal\nNakon susreta Vučića i vrha RS u Beogradu\nVučić je izjavio da razumije frustracije Milorada Dodika i da je „ono što priča Mile kod Srba mnogo popularnije“, ali da „Srbija mora da bude oprezna i da vodi računa o svim aspektima. Srbija prije svega brine o svom ekonomskom rastu, miru i šta ćemo da ostavimo u budućnosti svojoj djeci“\nSusret državnog vrha Srbije i Republike Srpske u Beogradu, kao i izjave nakon tog sastanka, nisu donijeli ništa pretjerano novo kada je riječ o političkoj krizi u Bosni i Hercegovini. Glavni akteri uglavnom su ponovili svoje već poznate stavove, pri čemu je predsjednik Srbije Aleksandar Vučić bio zadužen za nešto smireniji ton, ali je bilo vidljivo da je i srpski član Predsedništa BiH Milorad Dodik pokušao da svoj nastup prilagodi tonu domaćina. I pored toga ipak je istakao da je „Bosna i Hercegovina nemoguća država, i da je potreban miran razlaz“.\nNametnute odluke nisu dobre\nSa druge strane, predsjednik Srbije je, nakon susreta s delegacijom RS, više puta naglasio da Srbija „podržava teritorijalni integritet Bosne i Hercegovine, ali da isto tako podržava i teritorijalni integritet Republike Srpske“. Povodom najnovijih odluka Visokog predstavnika, koje su i dovele do oštrih reakcija Banjaluke, Vučić je rekao da „nametnute odluke nikada nisu dobre i da sve što se odlučuje u BiH treba da bude donijeto u interesu i saglasju tri naroda koji tamo žive. To je suština i duh Dejtonskog sporazuma, a ne nametanje rješenja“, rekao je Vučić.\nOn je izrazio nadu da niko neće ići u dalju primjenu „Bonskih ovlašćenja“, a povodom odluka Narodne skupštine RS istakao da „nikakvih odluka tog parlamenta ne bi bilo da prije toga nije bilo oktroisanih odluka bivšeg Visokog predstavnika“. Vučić i Dodik takođe su naglasili važnost srpskog političkog jedinstva u RS u ovom trenutku, i da je taj momenat dobar i za Srbiju.\nSrpski član Predsjedništva BiH Milorad Dodik ponovio je više puta da je Christian Schmidt „nelegitimni Visoki predstavnik“ i naglasio da „strani faktor u BiH pokušava da uništi identitet Srba i integritet RS i svede je na pravnu ljušturu“. Dodik smatra „da je namjera Kristijana Šmita da centralizuje BiH i da je postavi kao protivnika Srbije“. Kao dokaz toga, Dodik navodi da „Sarajevo ne želi da se uključi u projekat Mini Šengen“.\nPopularni Mile i oprezni Vučić\nPredsjednik Srbije i ovoga puta izbjegao je da iznese svoj stav o legitimnosti novog visokog predstavnika i umjesto toga samo je ponovio da Šmita poznaje, da su imali korektne odnose, ali da to nema veze sa nametanjem odluka. „Srbija će podržavati ustavno-pravna i dejtonska prava RS“, rekao je Vučić. To je i bio trenutak kada se Aleksandar Vučić nadovezao na prethodnu Dodikovu izjavu da „Bakir Izetbegović prijeti nekakvom osvetom“, rekavši da se „ne može očekivati da Republika Srpska mirno gleda one koji se u svojim partijskim programima zalažu za ukidanje Republike Srpske“.\nVučić je tome i dodao da razumije frustracije Milorada Dodika i da je „ono što priča Mile kod Srba mnogo popularnije“, ali da „Srbija mora da bude oprezna i da vodi računa o svim aspektima. Srbija prije svega brine o svom ekonomskom rastu, miru i šta ćemo da ostavimo u budućnosti svojoj djeci“.\nPored političkih tema, predstavnici Srbije i RS razgovarali su i o ekonomiji. U tom kontekstu govorili su o izgradnji puta od Sremske Rače do Bijeljine, energetskim projektima, hidroelektrani, kao i o daljoj podršci u oblasti zdravstva i socijalne politike.\nKako smo dovde došli?\nKomentarišući pomenute izjave, Dušan Janjić iz Foruma za etničke odnose, kaže da „ono što nismo čuli jeste preispitivanje Beograda i Banjaluke zašto su došli u ovakvu političku situaciju“.\n„Glavna posljedica takozvanog političkog jedinstva koje je postignuto u Republici Srpskoj je njihova konfrontacija sa Sarajevom i međunarodnom zajednicom, a unutar toga posebno sa Evropskom unijom i Njemačkom. RS polako ide u sve dublju izolaciju, i ako se stvari ovako nastave Dodik je produžio svoj politički život za godinu-dvije, ali je RS uveo u stagnaciju i u velika iskušenja njenog opstanka“, ističe Janjić za DW.\nNa stranu šta pišu lokalni mediji, na sceni je i izvjesna izolacija Beograda, koja će se samo produbljivati, i nema nikakvog razloga da Srbija žrtvuje budućnost svojih građana zbog opstanka na vlasti Milorada Dodika, dodaje Janjić.\n„Pretpostavljam da je toga svjestan i sam Dodik, koji očito više računa na Orbana i Moskvu nego na Vučića. Ali zbog toga i Srbija može da se nađe u situaciji da bude uvučena u čitav problem, da dodatno širi prostor krize i da uđemo u još dublju političku i regionalnu krizu“, smatra Janjić.\nBlokirana BiH na otvorenom Balkanu?\nTakođe, kada je riječ o mogućim potezima Beograda, nastavlja naš sagovornik, Aleksandar Vučić mora da se opredijeli za šta se zalaže: „Da li je Vučić za otvoreni Balkan i, ako je zaista za to, kako se u to uklapa izolovana Republika Srpska? Stoga i Aleksandar Vučić mora građanima Srbije da objasni da li da se ponovo spremaju za godine sankcija ili sukoba, samo zbog toga da bi Dodik opstao na vlasti“.\nPozivanje i Dodika i Vučića na izjave Bakira Izetbegovića, Dušan Janjić vidi samo kao „međusobnu vezu dvojice predstavnika Srba u Beogradu i Banjaluci s prošlošću“.\n„Obojica pričaju priču o prošlosti računajući na izazivanje masovnih emocija i forsiraju agendu promjene granica, kako bi izbjegli vladavinu prava i reforme. Zato i insistiram na tome da se Vučiću ne može uvijek vjerovati, jer ako navodno hoće ’otvoreni Balkan’, to se ne može ostvariti sa zatvorenom Republikom Srpskom i blokiranom Bosnom i Hercegovinom“, zaključuje Dušan Janjić.\nPrisutna i „konstruktivna“ opozicija\nSastanak na vrhu Beograda i Banjaluke pokazao je ne samo političko jedinstvo Republike Srpske već i prisustvo „konstruktivne opozicije“ u Srbiji tokom ovih susreta, i to onog dijela koji ne želi prisustvo stranaca u dijalogu vlasti i opozicije.\nKako je to medijima pokušao da objasni Boško Obradović, lider Dveri, pozivu predsjednika Srbije su se odazvali samo zbog toga jer je tu bila prisutna i opozicija iz Republike Srpske. „Ovo je državni interes a ne dnevna politika“, rekao je Obradović.\nTo opravdanje očito nije bilo dovoljno mnogima na društvenim mrežama, koji su ovo ćaskanje sa vlastima na prijemu uz vino već okarakterisali kao druženje sa Vučićevom privatnom opozicijom.\n#christian schmidt #aleksandar vučić #milorad dodik #BiH #rs #srbija\nKomentari - Ukupno 119


Amandmani na Izvještaj EK: Osuda nasilja na Cetinju i miješanje Srbije, oprez zbog “Otvorenog Balkana”, oduzeti imovinu sankcionisanih Rusa…\n14/05/2022 • 09:50\nU amandmanima koji su postali dio izvještaja koji je usvojen ove sedmice na vanjskopolitičkom odboru (AFET) pozdravljen je i izbor nove predsjednice Parlamenta i poziva se na imenovanje kopredsjedavajućeg POSP-a EU i Crne Gore što je prije moguće.\nParlament vjeruje da bi “politička odlučnost nove vlade mogla pomoći da se ubrza prijeko potrebni reformski proces odražavajući kako rad na evropskim vrijednostima, tako i ogromnu volju građana Crne Gore da se pridruže Evropskoj uniji”.\nNapominju i da zakašnjelo imenovanje ključnih pregovarača i šefova radnih grupa mora biti praćeno drugim koracima kako bi se proces pridruživanja održao kao politički prioritet.\nParlamentarci su podzravili usklađenost Crne Gore sa vanjskom politikim EU, uključujući i osudu ruske invazije na Ukrajinu i punu podršku najnovijim sankcijama EU protiv Rusije, uključujući zabranu prelijetanja vazdušnog prostora ruskim avionima i pristup aerodromima, zabranu transakcija sa Centralnom bankom Rusije i zabranu ruskih propagandnih medija – RT-Rusija danas i Sputnjika.\nEvropski parlament podstiče Komisiju da razmotri ekonomsku i finansijsku pomoć EU za zemlje Zapadnog Balkana koje su se pridružile sankcijama EU protiv Rusije, u cilju ublažavanja posljedica nastale krize.\nU usaglašenim amandmanima pozdravljaju se nedavna imenovanja u Vrhovnom i Apelacionom sudu , kao i izbor novih članova Tužilačkog savjeta, uključujući člana iz reda predstavnika nevladinih organizacija.\nS druge strane, ostaje zabrinutost zbog ukupnog izostanka napretka u reformi pravosuđa, uključujući imenovanja u ključnim nezavisnim institucijama i pravosuđu, uključujući imenovanja novih sudija Ustavnog suda koja su i dalje na čekanju.\nPoslanici su ponovili pozive kojima se Crna Gora ohrabruje da istovremeno održi lokalne izbore širom zemlje kako bi se unijela veća stabilnost demokratije, izbjegla stalna kampanja i ublažila napeta politička klima.\nPoslanici su iskazali zabrinutost zbog rasprostranjene korupcije i pozivali Crnu Goru da pojača odgovor krivičnog pravosuđa na korupciju na visokom nivou i stvori uslove za pravosudne institucije i nezavisna tijela koja se bave korupcijom, uključujući Agenciju za borbu protiv korupcije i Specijalno tužilaštvo, da funkcionišu efikasno i slobodno od političkog uticaja, u skladu sa preporukama GRECO-a.\nU jednom od novih amandmana, poslanici izražavaju oprez prema inicijativi Open Balkan, koja ne obuhvata svih šest zemalja i naglašavaju da sva regionalna ekonomska saradnja na Zapadnom Balkanu treba da bude inkluzivna i prihvatljiva za svih šest zemalja, uspostavljajući saradnju na ravnopravnoj osnovi, uz jačanje daljeg usklađivanja sa standardima i evropskom pravnom tekovinom.\nParlament poziva Crnu Goru da odmah prekine šemu zlatnih pasoša i sa zabrinutošću primjećuje da je između decembra 2020. i 2022. godine gotovo 200 državljanstava dodijeljeno ruskim državljanima.\n25/02/2022 • 07:11\nUŽIVO: Novi raketni napad na Kijev, Kličko: Ruske snage su blizu, slijedi teška noć\n01/03/2022 • 07:20\nRAT IZ MINUTA U MINUT: Ukrajinci tvrde da su spriječili ubistvo Zelenskog, prihvaćen zahtjev za članstvo Ukrajine u EU\n03/03/2022 • 07:14\nUŽIVO: Završena druga runda pregovora, dogovor o humanitarnim koridorima\n14/05/2022 • 21:37\nSTANDARD SAZNAJE: Direktor UIKS Milan Tomić podnio ostavku\n14/05/2022 • 21:07\nUkrajinska alpinistkinja osvojila Mont Everest: Pokazala nepobjedivost svoje zemlje\n14/05/2022 • 20:51\n14/05/2022 • 20:40\nVrhovni sud SAD: Promjena odluka o abortusu može uticati na ranije presude\n14/05/2022 • 20:19\nAerodromi Crne Gore širom otvorili vrata i srce za mališane iz Dječijeg doma “Mladost”\n13/05/2022 • 21:19\nZbog nasilja u porodici uhapšen Gile Stanišić, sumnjiče ga da je napao suprugu pred djetetom\n13/05/2022 • 22:22\nŠta će naslijediti Nikolina: Vidoje joj ostavio nakit vrijedan stotine hiljada eura\n14/05/2022 • 12:42\nGile Stanišić pušten da se brani sa slobode: T.R. pred tužiocem negirala navode iz prijave, izjavila da se nije ponašao nasilnički prema njoj\n13/05/2022 • 12:44\n(FOTO) Ikonografija Zla u Budvi: Lokalni funkcioner u društvu podržavaoca Putinove agresije


Crkva u Libanu nakon eksplozije u Bejrutu - Hrišćanska adventistička crkva\nCrkva u Libanu nakon eksplozije u Bejrutu\nAdventistička crkva u Libanu procenjuje štetu i čisti nakon eksplozije koja je 4. avgusta zadesila glavni grad Bejrut. Efekti eksplozije osetili su se čak do Kirpa udaljenog 245 km kao i 145 milja severozapodno.\nSvi adventistički vernici i službenici su na sigurnom, ali su neke osobe sa kojima su oni u kontaktu povređene.\nVođe Crkve u oblasti MENA (Bliski istok i Severna Afrika) potvrdile su oštećenja na zgradama univerzitetskog kampusa usled udarnog talasa – primarno na prozorima kuća, internata i učionica, ali i oštećenja krovova. Slična oštećenja su potvrđena i na zgradi Medija centra.\nTakođe su oštećene dve adventističke srednje škole u Bejrutu i sedište ADRA-e, dve crkve locirane na kampusima škola kao i Centar za učenje namenjen izbeglicama.\n“Naša najveća briga je kako adventisti mogu pomoći ljudima u Libanu u prenošenju nade i praktične pomoći. Želimo da pokažemo Božju ljubav u ovoj zemlji u vremenu kada su mnogi izgubili nadu”, kaže Rik Mekedvard, predsednik Crkve u regionu MENA. “Službenici Crkve i vernici traže način da budu Božje ruke i noge tokom ovog vremena kada je potrebna praktična pomoć u najpogođenijim oblastima.”\nViše informacija možete da pronađete na linku.


Apel na parlamentarce i političke lidere FBiH: Sada je trenutak kada možete spasiti hiljade života\nMi, 32 nevladine organizacije - članice Partnerstva za BiH bez duhanskog dima, obraćamo se zastupnicima Predstavničkog doma Federacije Bosne i Hercegovine i tražimo njihovu podršku za usvajanje Nacrta zakona o kontroli i ograničenoj upotrebi duhana, duhanskih i ostalih proizvoda za pušenje u FBiH.\nHrvatska novim zakonom izjednačila elektronske cigarete s ostalim duhanskim proizvodima\nHrvatski Sabor podržao je danas prijedlog Zakona o ograničavanju upotrebe duhanskih i srodnih proizvoda kojim se elektronske cigarete izjednačavaju sa ostalim duhanskim proizvodima, a poslanici su se zauzeli i za strožije kazne, kao i veće akcize na cigarete.\nI RS donosi zakon, uskoro zabrana pušenja na javnim mjestima u cijeloj BiH\nU toku ove godine, na prostoru cijele BiH, će biti zabranjno pušenje na svim javnim mjestima uključujući i ugostiteljske objekte.\nIstraživanje Avaza: Maloljetnici bez problema uzimaju cigarete i nargile\nDnevni Avaz je uz pomoć svojih mladih novinara i saradnika napravio "eksperiment" koji je dokazao dostupnost cigareta, alkohola i kockanja maloljetnicima.\nU posljednje vrijeme određeni broj ugostitelja iskazuje zabrinutost zbog novog zakona o kontroli duhana u FBiH koji, pored ostalog, predviđa i ograničenje upotrebe duhanskih proizvoda u zatvorenim javnim objektima, među kojima su i restorani i kafići. Ipak, brojni primjeri iz drugih zemalja u kojima već odavno postoje slični zakoni, jasno ukazuju na odsustvo negativnog utjecaja zakona na promet i prihode u ugostiteljskim objektima, a u nekim slučajevima, zabilježen je i pozitivan utjecaj.\nVIDEO : Životni vijek jedne cigarete\nPogledajte video koji prikazuje svu štetu koju proizvodnja i pušenje cigareta uzrokuje.\nBorba protiv marketinške strategije duhanske industrije\nUSA Udruženje Truth Initiative je pokrenulo novu kampanju #StopProfiling u svrhu borbe protiv marketinških trikova duhanske industrije.\nZnačajan korak bliže FBiH bez duhanskog dima: Vlada FBiH danas usvojila Nacrt zakona o kontroli duhana\nNa 91. sjednici Vlade FBiH u Mostaru 16. februara usvojen je Nacrt zakona o kontroli i ograničenoj upotrebi duhana, duhanskih i ostalih proizvoda za pušenje.\nStroge mjere kontrole duhana: Nova pakiranja cigareta i zabrana pušenja u Sloveniji\nJučer, u srijedu 15. februara, u Parlamentu Slovenije izglasan je novi zakon koji predviđa dodatne, stroge mjere kontrole duhana. Zakon je izglasan bez ijednog glasa „protiv“ i sa 61 glasom „za.“\nDugo iščekivana odluka : Novi zakon u Češkoj od 31. maja\nČeška Republika je napravila značajan korak u zaštiti zdravlja svojih građana!\nAktivisti ohrabruju građane da se suprotstave duhanskoj industriji\nYogyakarta (Indonezija) je grad kojeg duhanska kompanija Philip Morris International (PMI) od 2015. godine nastoji iskorištavati za promociju duhanskih proizvoda i to farbajući građevine bojama svog brenda u okviru kampanje „Pokažite svoje boje“. Aktivisti u borbi protiv duhanske industrije su odlučili osvijestiti građane da uzvrate kontra kampanjom pod nazivom „Pokažite svoje PRAVE boje“.


Vesti online / Srpski informativni portal / Tači: Evropa je pokazala nepravdu prema Kosovarima, Albanija je jedina nada\nTači traži državljanstvo Albanije za žitelje Kosova\n- Zatražio sam od Mete da, na osnovu Ustava, građani dobiju državljanstvo (Albanije), jer je Evropa pokazala nepravdu prema Kosovarima. Albanija je jedina nada - rekao je Tači tokom zajedničke konferencije za novinare sa albanskim prredsednikom, koji boravi u Prištini, prenosi RTS.\nTači je u kontekstu ovog zahteva još jednom uputio kritike Evropskoj uniji zbog uslovljavanja vizne liberalizacije za žitelje Kosova.\nKosovski pedsednik je albanskog predsednika odlikovao "Ordenom nezavisnosti", zbog kako je naveo, "zasluga i učešća u procesu otvarivanja aspiracija i sticanja nezavisnosti Kosova".\nMeta je rekao da je odlikovanje "posebno priznanje" za njega i Albance u Albaniji.\n* Velike sile uputile kritike: Za neuspeh institucija odgovoran je Tači\n* Nestaju deca na Kosovu - radi li opet "žuta kuća“?\n* Parada ponosa u Prištini, među učesnicima i Tači\nU zajedničkoj izjavi Tači i Meta su naveli da se zalažu za "nastavljanje završne faze dijaloga za normalizaciju odnosa između Kosova i Srbije, pozivajući na obnovljeno angažovanje EU i uz direktno učestvovanje SAD, sa ciljem konačnog priznavanja Kosova kao suverene i nezavisne države od strane Srbije, kao proces koji će imati pozitivan efekat za ceo region".\nZauzimaju se i za simetrično ubrzavanje procesa integracija svih zemalja u regionu koje žele da se učlane u EU i NATO, pošto su integracije u EU i NATO i dalje uglavnom politički procesi, sa izuzetnim uticajem na okončanje mirovnih sporazuma u regionu.\nCilj im je, navodi se u izjavi, sastavljanje strateškog dokumenta o potpunom učlanjenju Kosova u EU i NATO.\nIstiču što bržu liberalizaciju viza između Evropske unije i Kosova, angažovanju Kosova da se učine napori kako bi se u poverenju i sporazumno rešila pitanja koja su povezana sa sporazumom o označavanju granične linije sa Crnom Gorom.


M. K. 17. novembra 2016. 07:15\nUsvajanje zakona o „Trepči“ predstavlja prepreku u dijalogu između Beograda i Prištine, a negativne reakcije je naročito izazvao način na koji je taj zakon usvojen, rekao je večeras u Savetu bezbednosti UN šef UNMIK-a Zahir Tanin.\nOn je, otvarajući putem video-linka sednicu SB UN u Njujorku na kojoj se razmatra Izveštaj generalnog sekretara UN o radu UNIMK-a, napomenuo da je to poslednji izveštaj Ban Ki-muna na toj funkciji.\nGovoreći o zakonu o „Trepči“, Tanin je naveo da su članovi parlamenta imali manje od 48 sati da pročitaju nacrt zakona, a da prostora za analizu teksta nije ni bilo, što je izazvalo snažan protest srpske zajednice i zvaničnog Beograda tako da su predstavnici kosovskih Srba obustavili učešće u kosovskim institucijama vlasti.\nŠef UNMIK-a je konstatovao da na Kosovu postoje poteškoće u postizanju političkog konsenzusa, pri čemu sporazum o demarkaciji sa Crnom Gorom ostaje neratifikovan, „sa posledicama po liberalizaciju viznog režima za Kosovo“.\n„To bi moglo imati posledice i po normalizaciju odnosa sa Beogradom“, upozorio je šef UNMIK-a, istakavši da se normalizacija odnosa Beograda i Prištine smatra važnim prioritetom.\nPrema njegovim rečima, u procesu dijaloga se ostvaruje napredak, uključujući po pitanju slobode kretanja, a podsetio je i da je nedavno uspešno postignut sporazum o telekomunikacijama.\n„Za razliku od toga, manje je vidljiv napredak o primeni dogovora o uspostavljanju Zajednice srpskih opština (ZSO)“, konstatovao je Tanin.\nOn je, takođe rekao da otprilike isti broj kosovskih Albanaca i kosovskih Srba – više od 50 odsto njih sa obe strane – smatra da ZSO treba da poboljša bezbednost kosovskih Srba.\nOcenivši da proces političkog i društvenog pomirenja moraju da se dopunjuju međusobno, naglasio je da je politički dijalog praćen nephodnim napretkom na nivou zajednica i pohvalio napore u pravcu pomirenja na opštinskom nivou sa čim se, kaže, slažu i UN i EU.\nTanin navodi i da je političko nasilje na Kosovu prethodnih meseci nešto utihnulo, ali da ostaju različiti stavovi opozicije i vladajuće stranke, te da ostaje duboko polarizovana politicka atmosfera što, upozorava on, nije dobro za Kosovo.\nOn kaže i da je i dalje veliki broj nerešenih slučajeva nestalih lica i naglašava da pravo na bezbedan povratak raseljenih lica ostaje suštinsko.\nPohvalio je odlučnost u proceusiranju slučajeva korupcije na visokim nivou i konstatovao napredak u naporima da se uspostavi pravna država što, istakao je, treba podržati.\nS druge strane, Tanin ističe da je na Kosovu nezaposlenost i dalje visoka, pri čemu mlade često privlače „alternativne priče“, a takođe ukazuje na i dalje postojeću pretnju od ekstremizma i terorizma pri čemu je, po njegovom mišljenju, potrebno sprovođenje zakona.\n„UNMIK se trudi da efikasnije odgovori na svakodnevne izazove na Kosovu. Od ključne važnosti je komunikacija sa kosovskim institucijama i tu ima poboljšanja, što je od koristi za sve strane“, zaključio je Tanin.\ndijalog Beograda i Prištinezakon o Trepči\nNastavak dijaloga Beograda i Prištine u interesu svih, datum…


ZRENJANIN – Na području srednjeg Banata za vreme praznika dogodile su se tri saobraćajne nezgode, u kojima su dve osobe teže povređene, dok je jedno lice zadobilo lake telesne povrede, saopštila je Policijska uprava Zrenjanin. Pričinjena materijalna šteta se procenjuje na oko 141.000 dinara.\nSaobraćajne nezgode su se, kako se navodi u saopštenju, dogodile zbog neprilagođene brzine kretanja vozilom i nepružanja obaveznog roditeljskog nadzora nad maloletnim licem.\n“Zahtevi za pokretanje prekršajnog postupka podneti su protiv 85 učesnika u saobraćaju i izdato je 220 prekršajnih naloga. Istovremeno, iz saobraćaja su isključena 33 vozača, od toga 25 zbog upravljanja vozilom pod uticajem alkohola”, navodi se u saopštenju zrenjaninske policije.\n“Obaveštavamo sve učesnike u saobraćaju da će saobraćajna policija pojačati kontrolu vozača i vozila, s tim da će posebnu pažnju usmeriti na kontrolu i sankcionisanje najtežih prekršaja, kao što su upravljanje pre sticanja prava, upravljanje pod dejstvom alkohola, prolazak kroz crveno svetlo, i tako dalje”, zaključuje se u saopštenju.\nNAPAD PSA ZAVRŠIO NA SUDU\nMAJKA OSTAVILA DETE, REAGOVALA POLICIJA


Crna Gora: Abazović saslušan, nema elemenata za pokretanje postupka – Okvir\nSpecijalno državno tužilaštvo okončalo je uvidjaj nakon tvrdnji potpredsednika Vlade Crne Gore Dritana Abazovića da mu je nudjeno 21 milion evra i doneta je odluka da nema elemenata za pokretanje krivičnog postupka.\n„U predmetu koji je formiran odmah po saznanju za predmetni krivično-pravni dogadjaj, nakon okončanog postupka izvidjaja u kojem su prikupljeni neophodni podaci i dokumentacija, a izmedju ostalog i izjava od potpredsednika Vlade Crne Gore D. A. ocenjeno je da nema osnova za preduzimanje krivičnog gonjenja protiv bilo kog lica za bilo koje krivično delo za koje se gonjenje preduzima po službenoj dužnosti“, saopšteno je Pobjedi.\nInformaciju da je Abazoviću navodno nudjen mito, prvo je saopštio biznismen Miodrag Daka Davidović, krajem novembra prošle godine, uz tvrdnju da je to bio poznati crnogorski humanista, iseljenik Hajriz Brčvak.\nI Abazović i Brčvak su to kategorično demantovali, s tim što je, tada još u statusu poslanika, aktuelni potpredsjednik Vlade rekao da mu mito jeste nudjen, ali do danas nije kazao i ko je to bio.\n„Bilo bi krajnje neozbiljno da kažem ko je šta nudio“, kazao je gostujući početkom decembra na Televiziji Vijesti.\nU Novom Pazaru raste broj kovid pacijenata na bolničkom lečenju\nRama: Glasao bih za ujedinjenje Kosova i Albanije\nOpoziciona SDP podneće inicijativu za izglasavanje nepoverenja Vladi Crne Gore


Prijava u eVisitor-vikendaši i stanovnici Visa\nObveznik može svojoj nadležnoj turističkoj zajednici poslati zahtjev za registraciju u eVisitor sustav, sve potrebne dokumente putem emaila. Dokumentacija koja je potrebna za registraciju se može skenirati ili slikati. Potrebna dokumentacija je\nObveznik može svojoj nadležnoj turističkoj zajednici poslati zahtjev za registraciju u eVisitor sustav, sve potrebne dokumente putem emaila. Dokumentacija koja je potrebna za registraciju se može skenirati ili slikati. Potrebna dokumentacija je:\nIstičemo, kako stanovnici općina/gradova koji primaju goste ne plaćaju turističku pristojbu. Jednako tako, vlasnici kuća/stanova za odmor (vikendaši) turističku pristojbu plaćaju samo tijekom sezone (15.6. do 15.9) .


U Novi Pazar stiglo 22 ljekara i medicinskih sestara na ispomoć - BIGportal.ba\nGrupa od 22 ljekara i medicinskih sestara iz brojnih gradova u Srbiji stigla je danas u Novi Pazar na ispomoć medicinskom osoblju Opšte bolnice u Novom Pazaru.\nKoordinator ove ustanove Mirsad Đerlek rekao je novinarima da su to ljekari sa iskustvom, koji su već prošli poslove u kovid bolnicama.\nOn je istakao da je jutros, kada je imenovan na ovu funkciju, bio za zabrinut, ali da je sada siguran da će ovaj grad pobijediti virus korona.\nSada kada sam vidio entuzijazam zaposlenih i ljudi koji su došli da nam pomognu znam da ćemo pobijediti. Oni su ostavili svoje porodice, među kojima ima i bolesnih i došli da pomognu nama u Novom Pazaru, hvala im u ime svih Novopazaraca, ali i cijelog regiona – rekao je Đerlek.\nI ovdje zaista ima mnogo kvalitetnih zdravstvenih radnika, a u ovom trenutku moramo biti solidarni i zajedničkim snagama spasiti ovaj grad od katastrofe koja je zadesila ne samo nas, već cijelu Srbiju. Želim da spasimo živote svih ljudi koji se jave za pomoć – rekao je Đerlek.\nRegionalni koordinator Ministartva zdravlja za kovod pandemiju Slobodan Milisavljević, koji je na čelu tima ljekara iz Kragujevca koji već nekoliko dana pruža pomoć kolegama u Novom Pazaru, rekao je da su ovi ljekari i medicinske sestre došli dobrovoljno, jer žele da pomognu ovom gradu.\nApelujem na medije i na građane da se pridržavaju svih mjera zaštite, kao i da se uzdrže od čestih kontakata sa drugim osobama. Na taj način nam pomažete u borbi protiv ove opake bolesti – rekao je Milisavljević.


Ekipa Sa PMF-a U Nišu Osvojila Drugo Mesto Na SICEF Hakatonu #6 | Svet Nauke\nHome » Vesti » Ekipa sa PMF-a u Nišu osvojila drugo mesto na SICEF Hakatonu #6\nSvet nauke 21.11.2019.2019-11-21T22:44:52+01:002019-11-21T22:44:58+01:00 Vesti No Comments\nĆetvoročlana ekipa studenata sa Departmana za računarske nauke, koju su činili Danilo Šarović, Petar Petković, Radoica Nikolić i Veljko Jakšić, osvojila je drugo mesto na SICEF Hakatonu. Ovogodišnji, šesti po redu, SICEF Hakaton održao se 9. i 10. novembra 2019. na Elektronskom fakultetu u Nišu.\nHakaton je dvadesetčetvoročasovno ekipno takmičenje u kreiranju aplikacije na zadatu temu. Učestvovalo je osam ekipa od po četiri članova. Tema 6. SICEF Hakatona bila je „Aplikacija za agrikulturu sa optimizacijom resursa i korišćenjem data-setova“.\nEkipa sa PMF-a na dodeli nagrada\nOrganizator Hakatona je organizacija SICEF (Studentski Inovacioni centar Elektronskog fakulteta u Nišu) koja je formirana da bi doprinela studiranju i usavršavanju studenata tehničkih fakulteta i popularizovala struku inženjera.\n“Glavna motivacija za učešće na hakatonu bila je da prihvatimo izazov i probamo da za jako malo vremena osmislimo i napravimo aplikaciju koja će korektno rešiti neki od aktuelnih problema. Istovremeno smo hteli da vidimo kako razmišljaju i ostale kolege, da bi poboljsali kvalitet naših ideja, prilagodili tehnologije i izgled aplikacija koje pravimo aktuelnim kriterijumima.\nNapravili smo aplikaciju koja na osnovu fotografije lista neke biljke može da utvrdi da li je i od čega biljka bolesna, sa kojom verovatnoćom i koji su preparati najprikladniji za njeno lečenje. Vodili smo se idejom da se jako često dečava da, manje ili više iskusni, uzgajivači biljaka nisu sigurni ili čak uopšte ne znaju kakav problem imaju sa svojim biljkama. Uz našu aplikaciju bi bili spokojni jer veoma brzo i lako daje detaljne informacije o stanju i lečenju. Demo verzija koju smo napravili prepoznaje 27 bolesti za 12 vrsti biljaka, kao i njihova zdrava stanja“, napominje Danilo Šarović\nEkipa sa PMF-a u toku takmičenja\n“Veoma smo zadovoljni rezultatom našeg rada na takmičenju, uspeli smo da smislimo resenje za jako realan problem, i da realizujemo tu ideju napravivši veoma pristojan demo aplikacije koji se lako može dalje razvijati i poboljšavati. Što se tiče plasmana, verujem da smo mogli i da pobedimo, ali smo jako kasno detektovali neke greške koje su nas, po mom mišljenju, koštale prvog mesta. Čestitke kolegama koje su osvojile prvo mesto, imali su odličnu ideju, i njihova aplikacija je bila , sa tehničke strane, kompletnija.\nAplikacija koju smo napravili ima ogroman potencijal za dalji razvoj i verujemo da treba ići dalje sa njom. Napravili smo plan kojim ćemo pomoći ne samo uzgajivačima, već i proizvođačima i distributerima preparata i lekova za bolesti biljaka. Planiramo saradnju sa visokoškolskim i naučnim ustanovama, kako bi maksimalno povećali kvalitet naše dijagnostike. Uz to, jedna od nagrada takmicenja je ponuda Startup centra da narednih par meseci koristimo njihovu infrastrukturu, što nas stavlja u odličnu poziciju da uskoro nastavimo sa razvojem našeg proizvoda. Napomenuo bih da je organizacija bila na vrhunskom nivou, svaka čast SICEF-u, obezbedili su odlicne uslove za rad, druženje i za relaksaciju.” , istakao je član ekipe Danilo Šarović.\nAtmosfera pred početak takmičenja\nŽiri su činili predstavnik kompanije Nignite Nenad Mitić, predstavnik kompanije Better Collective Nenad Jovanović i alumni član SICEF-a i ko-osnivač startapa Take Care, Stefan Đokić. Za takmičare su održana i tri predavanja kako bi naučili nešto novo i upoznali se sa problemima Hakatona. Na Hakatonu je takmičarima pored preko potrebnog interneta i dodatnih monitora, bila obezbeđena hrana tokom celog trajanja takmičenja, kao i Soba za zabavu, Soba za gledanje filmova i Soba za spavanje, kako bi se odmorili i dobili nove ideje. Pobednik ovogodišnjeg SICEF Hakatona je tim „Entuzijasti“, sačinjem od studenata Elektronskog fakulteta, dok je treće mesto osvojila ekipa “SM4RT“.\nTekst i fotografije: www.pmf.ni.ac.rs\nTags:hackton, nis, pmf, programiranje, sicef\nKompanija Oracle dodelila prestizno priznanje projektu sa FON-a\nUragan “Sendi” u slikama i brojevima


Ove nedelje pakao: Temperatura do 43 stepena!\nS media\t09.07.2012 06:56\nIako su prognostirčari najavljivali blago osveženje za sledeću nedelju, do toga neće doći. Strani sajtovi pokazuju da će temperature u Srbiji dostići čak 43 stepena.\nBalkan će sledeće nedelje ličiti na grotlo pakla, pošto će temperature u većini mesta prelaziti 40 stepeni. U Beogradu će biti najtopliji četvrtak kada će biti izmereno 40 stepeni i subota kada će biti još toplije – 41 stepen.\nOvu su prognoze koje je uradio BBC i koje su se u većini slučajeva do sada pokazale tačnijim nego domaće.Domaće, a svežije\nNaime, na sajtu Republičkog hidrometeorološkog zavoda stoji da će se temperature naredne nedelje kretati između 33 u sredu i 37 u utorak. -Ne predviđamo temperature veće od 40 stepeni-kaže za S media portal prognostičar Ana Tordej.\n-Naši prognostički materijali kažu da će doći do zahlađenja u sredu krajem dana i da će u četvrtak i petak temperature biti niže za par stepeni. Ona napominje da do razlika u temperaturama koje projektuju domaći strani meteorolozi dolazi zbog različitih modela koji se koriste za prognozu vremena. Lekari savetuju da se ne izlazi od 10 do 17 časova, da se unosi dosta tečnosti, nose kape, kačketi, laka odeća. Ukoliko temperature pređu 40 stepeni trebalo bi očekivati i da Vlada donese mere\nkako bi se obustavio rad na otvorenom. Sa druge strane, meteo sajt BBC ima podatke koji pokazuju da će naredne nedelje temperature na Balkanu značajno prelaziti 40 stepeni.\nBeograd blizu rekorda\nU sredu će u Beogradu biti 37, u četvrtak 40, petak 36, subotu 41, a nedelju 38 stepeni. Kiša se može očekivati u sredu i četvrtak, mada sa ovakvim temperaturama neće doneti nikakvo rashlađenje.\nSituacija je još gora kada se krene prema jugu. U Prištini će naredne subote biti 41 stepen, a u nedelju čak 43!\nSkoplje će se topiti\nU Skoplju će tokom cele nedelje biti više od 40 stepeni; u sredu 41, četvrtak i petak 42, subotu 45, a nedelju neverovatnih 46 stepeni.\nDomaći meteorolozi stalno podsećaju da oni temperature mere u hladu, a i javnosti se te temperature predstavljaju kao realne, iako su na ulici i užarenom asfaltu značajno veće. Ipak, ako vidite na televiziji prognozu da će biti 37 ili 38, dodajte tome još koji stepen, kako biste znali kakvo je pravo stanje pre nego što izađete na ulicu.\n| Dešavanja u Srbiji\tNajnovijeOvo je najhladnije mesto na svetuCiga i KubaMiting i kontramiting u KijevuDobri uslovi za azilante u SjeniciMinistar Vanja Udovičić imao udes kod IvanjiceKnez: Pobedu mi nisu donele štikle, već moj glas i maska!Džesika Alba: Imam najboljeg supruga na svetuKaputi koji će vas grejati ove zimeNajlepša ostrva na svetuStigao je novi Ford 'Mustang'NajpopularnijePripreme za bitku koja će rešiti ratOgnjen izveo Danijelu i Matiju iz porodilišta: Što ne rekoste da je ovoliko teškoHoroskop za 04.12.2013.Brisel zaustavlja 'Južni tok'Zemunac i bebaCrnogorac i plesDve plavušeStanija Filipu: Skini mi se s interfona, zvaću paparaceKoliko je Koka-kola zdrava? Pitajte njenog direktoraOženio se Petar Strugar\tJoš iz kategorije Dešavanja u SrbijiDobri uslovi za azilante u SjeniciZakon o radu između novih i starih rešenjaJug Srbije vapi za popisomSitna slova na ambalaži kriju otroveSlavića Đukić Dejanović: Bolničke infekcije su realnostПросветари поново најављују штрајкNema para za zubaraDačić znao za kriminalce u ŽandarmerijiZašto nema otvaranja dosijea: Sve stranke godinama ZA, ali papiri i dalje tajniGMO hrana stiže na rafove bez jasnih oznakaInstruktori u protestnoj vožnjiBez obuke primljeno 400 žandarmaDeset stavki na koje radnici ne mogu više da računajuZakazivanje pregleda u nedogledU Srbiji visok procenat funkcionalno nepismenih đakaSakupljeni novac za lečenje Tijane Ognjanović ide u humanitarne svrheRizična kupovina zbog sitnih slovaPuna Srbija firmi bez radnikaПољопривреднице без права на трудничкоPojačana kontrola u Žandarmeriji\tHome Sitemap


Završetak projekta “Povelič” do sredine iduće godine – Prnjavor.info\nZavršetak projekta “Povelič” do sredine iduće godine\nProjekat vodosnabdijevanja šest mjesnih zajednica sjevernog dijela opštine Prnjavor “Povelič” biće završen do kraja maja 2016. godine, izjavio je direktor preduzeća “Vodovod” Prnjavor Dragomir Đurđević.\nĐurđević je rekao na konferenciji za novinare da je na ovom projektu završeno više od 90 odsto sekundarne mreže, a sa današnjim danom nešto više od 1.300 korisnika priključeno je na vodovodnu mrežu.\n“Naš plan je da do kraja ove godine na vodovodnu mrežu priključimo ukupno 1.500 korisnika, dok će oko 300 korisnika koji su ugovore potpisali tokom proljeća i ljeta ove godine biti priključeno najkasnije do kraja maja 2016. godine kada se očekuje i završetak projekta”, istakao je on.\nĐurđević je pozvao mještane ovih šest sela da do 31. decembra iskoriste povoljnosti priključka na sekundarnu mrežu predviđene Aneksom sporazuma potpisanog između opštine Prnjavor, preduzeća “Vodovod” i Odbora za izgradnju “Poveliča”.\n“Sada je cijena učešća i priključka 1.250,00 KM i postoji mogućnost plaćanja u pet rata, u zavisnosti od dinamike izvođenja radova i mogućnosti priključka na sekundarnu mrežu. Nakon 31. decembra taj iznos će biti 2.000 KM i neće se moći plaćati u ratama”, naveo je Đurđević.\nPrema podacima preduzeća “Vodovod” sa 31. oktobrom 2015. godine, za izgradnju sekundarne mreže Ugovor je potpisalo 1.757 domaćinstava u vrijednosti 2.169.442 KM. Do sada je uplaćeno 77,95 odsto ovog iznosa,odnosno 1.691.171 KM.\nGovoreći o kvalitetu vode kojom se građanstvo snabdijeva sa izvorišta “Povelič” Đurđević je istakao da “Vodovod” nije nadležan da proglasi vodu pitkom, već to radi resorno ministarstvo, u saradnji sa opštinskom sanitarnom inspekcijom.\nOn je naglasio da se voda redovno šalje na analizu i da su svi rezultati do sada bili uredni, ali i podsjetio da voda ne može biti pitka u vrijeme intenzivnog izvođenja radova na cjevovodu, kakav je slučaj u šest mjesnih zajednica sjevernog dijela opštine.\nNa konferenciji za novinare organizovanoj u sjedištu opštinskog SDS-a govorio je i predsjednik kluba odbornika ove stranke u Skupštini opštine Prnjavor Slaviša Jenjić.\nOn je negirao optužbe koje su se u proteklih nekoliko dana pojavile u javnosti o nepravilnom utrošku oko milion KM sredstava doniranih od italijanske asocijacije “Trentini nel mondo” za projekat “Povelič”, podsjetivši da sredstva nisu uplaćivana na račun opštine Prnjavor ili preduzeća “Vodovod”, već direktno izvođaču radova “Hidrokop” Banjaluka.\nOdbor za izgradnju vodosistema “Povelič” ranije je zatražio finansijski izvještaj o utrošku oko dva miliona maraka koje su uplatili građani, te da im se kaže šta je sa 2,5 miliona KM sredstava koja su iz prethodnih godina ostala na računu opštine za ovu namjenu.\nPrema riječima člana odbora Franje Rovera, italijanska autonomna pokrajina Trento, koja je 2002. godine donirala milion KM, zatražila je potvrdu tehničkog lica da je ono što je napravljeno u funkciji.\n“Donatora ne interesuje zašto nešto nije završeno, već traže da se opravdaju njihova sredstava”, rekao je Rover.\nOn je dodao da će, u suprotnom, Italijani, prema pismu koje je stiglo u Udruženje Italijana u Štivoru, pokrenuti sudski postupak protiv opštine Prnjavor i zatražiti da se donirani novac vrati, uz pripadajuće kamate za proteklih 12 godina.


Vaso Ulić negirao da je umešan u međunarodni šverc droge - KRIK\nVaso Ulić negirao da je umešan u međunarodni šverc droge\nObjavio/la KRIK.rs avgust 31, 2017\nPodgoričanin Vaso Ulić, koji je prekjuče uhapšen u Crnog Gori, negirao je da je umešan u međunarodni šverc droge, kaže za KRIK njegov advokat Miloš Vuksanović. Uliću je određen pritvor od 30 dana.\nPiše: Milica Vojnović\nVuksanović je rekao da njegov branjenik nikada nije osuđivan ni u jednoj zemlji i da ne poznaje većinu osoba sa kojima ga dovode u vezu. Prema njegovim rečima, Ulić više od deset godina živi u Crnoj Gori i bavi se porodičnim biznisom.\nAdvokat je rekao i da je crnogorska policija pretresla Ulićevu kuću, ali da „tamo ništa nije našla“.\nU saopštenju crnogorske policije Ulić je osumnjičen da je organizovao krijumčarenje 60 kilograma MDMA iz drugih zemalja u Australiju gde su članovi njegove grupe prerađivali i proizvodili tablete ekstazija, a potom ih prodavali na narko-tržištu ove zemlje.\nIstraga koju su zajedno vodile crnogorska i australijska policija rezultirala je hapšenjem četiri člana organizacije koji su osuđeni na višegodišnje zatvorske kazne, piše u saopštenju.\nVest da je Ulić uhapšen odjeknula je juče u australijskim medijima koji su preneli da je uhapšen australijski narko-bos. O pedesetsedmogodišnjem Vasu Uliću u ovoj zemlji se već nekoliko godina piše kao o šefu kriminalne grupe koja se bavi međunarodnim švercom droge.\nPisanja o njegovim kriminalnim aktivnostima Ulić je u intervjuu koji je 2015. godine dao za „Novosti“ okarakterisao kao medijsku hajku.\n„Voleo bih da znam gde je pala ta droga i ko je sve umešan u taj posao. Da su, ne daj bože, ovi navodi tačni, verujte da se ne bismo sreli, a ni pričali o ovim glupostima. Pitanje je da li bih uopšte bio živ“, rekao je tad.\nPrema navodima australijskih medija tužilaštvo u Crnoj Gori već tri godine ima obimnu dokumentaciju o Uliću, ali da je do sada oklevala da pokrene postupak.


Partnerska kompanija Sky Express firme Onapsis Inc., globalnog lidera u poslovnoj primeni informacione bezbednosti, saopštila je da je finalizirala akviziciju privatne Virtual Forge sa sedištem u Hajdelbergu – Nemačka. Osnovana 2006. godine, Virtual Forge je vodeći ponuđać rešenja za automatsko sprečavanje, otkrivanje i sanaciju rizika sajber bezbednosti i uskl...\nKompanija Sky Express sa ponosom objavljuje da je stekao status „Zlatnog partnera“ u Oracle Partner Network (OPN). Oracle je prepoznao posvećenost kompanije Sky Express daljem unapređenju kvaliteta u pogledu pružanja usluga i implementacije naprednih rešenja namenjenih informacionoj bezbednosti, i u skladu sa tim, Sky Express će od sada biti u prilici da ...\nDruga regionalna konferencija o sajber bezbednosti držana je 17. maja 2019. godine u u Podgorici organizaciji Vision Event, a pod pokroviteljstvom Ministarstva javne uprave Crne Gore. Konferencija je okupila oko 130 učesnika iz jugoistočne Evrope među kojima i predstavnike NATO-a, državnih institucija i privatnih predstavnika IT i sajber bezbednosti. Centralna tema k...\nŠSTK priča o uspehu: Majo Mićović, direktor kompanije Sk...\nU intervjuu za biznis portal e-Kapija, Majo Mićović generalni direktor kompanije Sky Express i predsednik Švajcarsko-Srpske trgovinske komore govorio je o stanju IT branše u Srbiji, poslovanju tokom Covid vanrednog stanja, razlikama u poslovanju kompanija u Srbiji i Švajcarskoj tokom pandemije kao i o tome kako se srpski IT sektor snašao u tim okolnostima....


OCCRP Archives - KRIK\nPoznati trgovac električnom energijom Vuk Hamović imao je račun u švajcarskoj banci „Credit Suisse“ na kome je bilo 12,5 miliona franaka (oko 11,5 miliona evra), pokazuju podaci procureli u međunarodnom projektu „Švajcarske tajne“. Hamović nije želeo da odgovori na pitanja novinara OCCRP-ja u vezi sa ovim računom. Izvor: OCCRP Račun […]\nBojan Krišto, bivši direktor Državne lutrije Srbije i beogradskog aerodroma, imao je dva računa u švajcarskoj banci „Credit Suisse“ u vreme dok je bio na javnoj funkciji, pokazuju podaci iz međunarodnog novinarskog projekta „Švajcarske tajne“. Na jednom od računa nalazilo se gotovo dva miliona franaka (1,3 miliona evra). Krišto za […]\nRodoljub Radulović, optuženi narko-bos kome se sudi da je zajedno sa Darkom Šarićem učestvovao u međunarodnom švercu kokaina, otvorio je dva računa u švajcarskoj banci „Credit Suisse“ u vreme kada se nalazio pod istragom i na njima imao milionske iznose, otkrivaju podaci procureli u međunarodnom projektu „Švajcarske tajne“. Ove račune […]\n„Švajcarske tajne“: novinarsko istraživanje mračne strane švajcarskog bankarstva\nPodaci o bankovnim računima koji su procureli iz švajcarske banke „Credit Suisse“ otkrivaju da je među njenim klijentima bilo kriminalaca, diktatora, obaveštajaca, ljudi pod sankcijama, kao i političara sa ogromnim bogatstvom – iako je banka uporno obećavala da neće dozvoliti držanje novca sumnjivog porekla. Među klijentima problematične prošlosti bilo je […]\nRedakcija KRIK-a je pod udarom tužbi koje imaju za cilj da je unište, rekla je danas Miranda Patrucić, urednica međunarodne novinarske mreže Organized Crime and Corruption Reporting Project (OCCRP) u okviru ceremonije dodele Nobelove nagrade. Ona je pozvala međunarodnu zajednicu novinara da reaguje povodom ovog slučaja. „Ovo je jedan od […]\nOCCRP: Međunarodna novinarska zajednica stoji uz KRIK\nUčestale tužbe sa kojima se KRIK suočava u poslednje vreme deo su koordinisane kampanje političkih moćnika i cilj im je slabljenje KRIK-a i gašenje nezavisnih medija u Srbiji, piše u saopštenju međunarodne novinarske organizacije Organized Crime and Corruption Reporting Project (OCCRP). Piše: Jelena Radivojević „Ovo su očigledno besmislene tužbe osmišljene […]\nNapad na KRIK koji je usledio po objavljivanju detalja saslušanja osumnjičenog šefa kriminalne grupe Veljka Belivuka pokazuje da Srbija nije demokratska zemlja, kao i da je Vlada Srbije majstor projekcije – umetnosti optuživanja drugih za ono što sami čine, izjavio je urednik međunarodne novinarske mreže Organized Crime and Corruption Reporting […]\nMeđunarodne novinarske organizacije: Bestidna i opasna kampanja provladinih tabloida protiv KRIK-a\nMeđunarodne novinarske organizacije osudile su kampanju koju provladini tabloidi u Srbiji vode protiv KRIK-a povezujući novinare ove redakcije sa kriminalnom grupom nedavno uhapšenog Veljka Belivuka. Piše: Jelena Radivojević Međunarodna novinarska organizacija Organized Crime and Corruption Reporting Project (OCCRP) izrazila je duboku zabrinutost zbog montirane kampanje koju vode režimski tabloidi protiv […]\nOCCRP: Premijeru Malte priznanje za razvoj kriminala i korupcije u 2019.\nPremijer Malte Jozef Muskat najviše je doprineo razvoju organizovanog kriminala i korupcije u 2019. godini, smatraju novinari i urednici međunarodne novinarske organizacije Organized Crime and Corruption Reporting Project (OCCRP). Piše: Jelena Radivojević Muskata je za ovo priznanje kvalifikovalo to što tokom njegovog mandata organizovani kriminal i korupcija cvetaju i u […]


🚌 Autobus Beograd → Sodertalje - Autobuske Karte | AutobuskiPrevoz.com\nAutobus Beograd - Sodertalje\nAutobuske karte za Beograd Sodertalje kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nJednosmerna: 17.080,00 RSD\nPovratna: 27.450,00 RSD\nInformacije za Autobus Beograd - Sodertalje\nBeograd - Sodertalje se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Sodertalje. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


KORDUN JESENJI PRVAK- ZA KONAČNU TITULU I DALJE ČETIRI KANDIDATA | Apa-press\n14. novembra 2018. od Apapress\nOFK Šikara preuzela fenjer\nPoslednjim zvižducima sudija u jedanaestom kolu, spuštena je zavesa na jesenji deo prvenstva u MFL Sombor prvi razred. Tutulu jesenjeg prvaka osvojili su fudbaleri Korduna iz Kljajićeva, a fenjer preko zime će čuvati fudbaleri OFK Šikare. U izuzetnio uspešnom kolu gostujućih ekipa, samo je jedan domaćin, Jedinstvo iz Ribareva savladao svoga gosta (2:0 Zadrugara), i Omladinac iz Deronja je igrao 1:1 sa Partizanom u Kupusini, u svim ostalim utakmicama slavili su gosti. Najpre je na derbiju u Aleksi Šantiću, u jednom lošem izdanju oba sastava, trijumfovao gostujući tim Korduna iz Kljajićeva. Ovo je bio derbi samo po nešto više navijačkog dekora i publike, a u svemu ostalom su zakazale obe ekipe. Gosti su poveli golom Marka Cimeše u početku meča, a domaćini su preko Petronijevića poravnali u finišu prvog poluvrenmena. Jesenju titulu overio je svojim golom Davor Čuljak početkom drugog dela utakmice, čiji se preostali deo pretvorio u svađu, naguravanje, česte prekide, dva crvena kartona (po jedan na obe strane) negodovanje navijača, i jako malo pravog fudbala. Posrtanje Alekse Šantića iskoristili su Omladinac sa Bukovca i Hajduk iz Stapara, i novim pobedama prestigli rivala na tabeli. Bukovčani su pobedili u Svilojevu (1:2), a Staparci u Bačkom Monoštoru (0:2). Osmi po redu, i četvrti uzastopni poraz doživeli su fudbaleri OFK Šikare, koji su po treći put pognute glave napustili teren u izletničkoj šumi. S toga će i prezimeti na poslednjem mestu na tabeli sa sedam bodova, bod manje od predposlednjeg Jedinstva, i dva manje od desetog na tabeli, Mladosti iz Kruščića.\nEkipa Korduna iz Kljajićeva\nKordun je jesen završio na prvom mestu sa 27 bodova, prate ga drugi Omladinac (B) sa dva boda manje, Hajduk na trećem mestu sa 23, i četvrti Aleksa Šantić sa 21 bodom. Upravo ta četvorka će i na proleće voditi borbu za prvo mesto, jer peti na tabeli, Partizan iz Kupusine za vodećim zaostaje 10 bodova. I na začelju je velika neizvesnost, pa će mečevi ovog ranga takmičenja itekako biti interesantni u proleće 2019. godine.\nPredhodniCENA TEHNIČKOG PREGLEDA KOD AUTO TIM APA OSTALA NEPROMENJENA\nSledećiPOLUFINALE KUP PFS SOMBOR\nU PONEDELjAK POTPISIVANjE UGOVORA O STIPENDIRANjU 21. januara 2021.\nPOSLOVNIM PARTNERIMA, ČITAOCIMA, SVIMA KOJI SLAVE… 25. aprila 2019.\nMLADOST U NEDELJU IGRA UTAKMICU ODLUKE 31. maja 2018.\nSUTRA KREĆE TURNIR U ČONOPLJI


Novi spot grupe “Van Gogh” – CLUBBING.RS\nNovi spot grupe “Van Gogh”\nNovember 17, 2009 • No Comments •Latest\nGrupa "Van Gogh" nedavno je snimila novi spot, ovog puta za pesmu "Meni nije ni do čega" sa albuma "Lavirint".\nOvaj izuzetno atraktivan spot, čija je premijera bila pre nekoliko dana na MTV-ju, režirao je Vuk Veličković. On je napisao i scenario, a snimanje je realizovao produkcijski tim Nemanje Stamenkovića. Za neobične, efektne kostime bila je zadužena Ana Rajčević (kolekcija pod nazivom UNHUMAN), a za šminku Milica Kolarić.\n– Uvek smo se puno trudili oko spotova – kaže Zvonimir Đukić, frontmen benda "Van Gogh". – Ni u jednom trenutku nismo pomislili da slika može zameniti muziku, ali smo verovali da je može dopuniti i kompletirati doživljaj. Zato smo za snimanje spotova svaki put angažovali ozbiljne ljude, kreativne i profesionalne. Saradnja sa Vukom Veličkovićem i ostalima iz ekipe bila je posebno zadovoljstvo i mislimo da je rezultat izvanredan.\nInače, album "Lavirint" do sada je prodat u 150.000 primeraka, a grupa "Van Gogh" će ga promovisati velikim koncertom u "Beogradskoj Areni" 28. novembra.\nOni koji žive van Beograda, svoju kartu mogu kupiti u poslovnicama Privredne banke\nBeograda ili rezervisati na www.tickets.rs ili na broj telefona 0900 110011.\n10% POPUSTA NA CENU KARTE ZA FANOVE GRUPE „VAN GOGH“\nKorisnici mt:s kartica, koje su bile u ponudi uz CD grupe „Van Gogh“, sada mogu putem mTicketing usluge da kupe elektronsku MOBI kartu za koncert.\nViše informacija o naručivanju karata možete naći na www.mts.telekom.rs, a zatim je dovoljno na koncert poneti svoj mobilni telefon i MOBI kartu pokazati na posebno obeleženom ulazu u Arenu.


Banjac: Srpska mirnim putem vraća ono što joj pripada - Top Portal\nNaslovnica Vijesti BiH Banjac: Srpska mirnim putem vraća ono što joj pripada\nBanjac: Srpska mirnim putem vraća ono što joj pripada\nPredsjednik NPS-a Darko Banjac rekao je za RTRS da je predmet koji se u Tužilaštvu BiH vodi protiv 13 osoba iz Republike Srpske pritisak političkog Sarajeva čiji je cilj zaustavljanje zahtjeva Srpske, a to su poštovanje Ustava i Dejtonskog sporazuma.\n– Političko Sarajevo i dio međunarodne zajednice silom i prijetnjama želi da izvrši pritisak na političke predstavnike Republike Srpske kako bi popustili, ali popuštanja neće biti, idemo do kraja – rekao je Banjac.\nBanjac je istakao da Republika Srpska želi mirnim putem, poštujući Ustav, da vrati ono što joj pripada.\nSve što je Narodna skupština uradila, uradila je poštujući mir, Ustav i Dejtonski sporazum, poručio je Banjac.\nOn je potvrdio da je SIPA bila u prostorijama NPS-a, u okviru istrage po predmetu Tužilaštva BiH “napad na ustavni poredak BiH”.\nBanjac je istakao da ovaj predmet nema uporište, te da Srpska ne trpi pritiske i ne plaši se nikog.\n– Dio međunarodne zajednice, pod palicom SAD, pokušava da nametne nešto što nije prihvatljivo za Republiku Srpsku – rekao je Banjac i poručio da se Republika Srpska ne plaši ni Tužilaštva ni Suda BiH, ali ni Kristijana Šmita koji se nelegitimno predstavlja kao visoki predstavnik u BiH.\nPrethodni članakŠipovac: Cijena struje najniža u regionu\nNaredni članakSnažan zemljotres kod obale Meksika


Septembar 19, 2020 20:35\nGradski odbor Srpske napredne stranke (SNS) u Beogradu poručio je danas da nikakvi spinovi, neistine i poluinformacije koje, kako se navodi, plasira Stranka slobode i pravde (S SP) Dragana Đilasa, neće umanjiti rezultate politike koju SNS sprovodi u Beogradu.\nU saopštenju GO SNS Beograda ocenjuje se da je paradoks da o korupciji govore ljudi iz stranke Đilasa koji je, kako se navodi, ostavio Beograd u dugovima do guše.\nDodaje se da je Đilas ostavio preduzeća koja su poslovala u minusu i sa brojnim preplaćenim i nefunkcionalnim projektima poput podzemnih kontejnera, replike Terazija, Pazl grada i rekonstrukcije Bulevara kralja Aleksandra koja je, kako se navodi, preplaćena za šest miliona evra i zbog koje su "nameštani tenderi".\nLider S SP Dragan Ðilas izjavio je danas posle sednice Predsedništva te stranke u Novom Sadu da je nedavno prebijanje mladića u tom gradu "iznelo na svetlost dana" spregu vlasti i policije sklopljenu, kako tvrdi, u nameri da se zločin zataška.\nSutra će biti poznata imena ministara, kakav je stav poslanika o novim resorima 17\nPolemika Glišića i Martinovića o položaju Srba van zemlje 15


Regioni - datum: 2021-01-25 USLED BROJNIH PROPUSTA PROBIJENI ROKOVI ZA AKTIVIRANJE ELEKTRANE NA GRADSKOM VODOVODU, IZ OPŠTINE ANDRIJEVICA TVRDE\nElektrana „Krkori“ nikako na proradi Javašluk kadrova DPS vlasti stopirao turbine U selu Kuti na gradskom vodovodu hidroelektrana „Krkori“ počela je da se gradi prije više od pet godina, a kao rok za puštanje u rad i dobijanje upotrebne dozvole bio je definisan 28. maj 2020. godine, koji je produžen do 31. decembra, ali elektrana još ne radi\n<strong>ANDRIJEVICA – Ako se sagleda raspoloživa dokumentacija jasno se vidi da su probijeni svi rokovi za puštanje u rad opštinske mini-hidroelektrane „Krkori“, koja je u selu Kuti na gradskom vodovodu počela da se gradi prije više od pet godina. Zbog toga je opštinska kasa mjesečno „lakša“ za nekih 30 hiljada eura, s obzirom na to da je predviđeno da pomenuta elektrana, koja je data na upravljanje DOO „Vodovod i kanalizacija“, na godišenjm nivou prihoduje blizu 300.000 eura.\nNaime, ugovorom o koncesiji na osnovu energetske dozvole za korišćenje vode u cilju izgradnje male hidroelektrane „Krkori” na dijelu gradskog vodovoda, koji je potpisan između Ministarstva ekonomije i DOO „Vododov i kanalizacija” kao rok za puštanje u rad elektrane i dobijanje upotrebne dozvole definisan je 28. maj 2020. godine. Zbog nemogućnosti da predmetni ugovor realizuje utvrđenom dinamikom, koncesionar, odnosno DOO „Vodovod i kanalizacija, podnio je 21. aprila 2020. godine zahtjev za produženje faze izgradnje do 31. decembra prošle godine. No, kako ni taj rok nije ispoštovan, nova lokalna vlast je od novoizabrane vlade tražila rješenje za finalizaciju ovog projekta i dobila mogućnost da do 30. aprila ove godine pusti pomenutu elektranu u rad, uz upozorenje da će ukoliko ne ispoštuje naznačeni rok izgubiti pravo na koncesije, što znači da bi u tom slučaju propao cijeli projekat za čiju je realizaciju do sada potrošeno oko dva miliona eura.\nPotpredsjednik opštine Vesko Raketić tvrdi da je neodgovoran odnos bivših rukovodećih struktura u opštini Andrijevica kumovo probijanju rokova za stavljanje elektrane u funkciju. On je kazao da je nova vlast u Andrijevici po ovom i po brojnim drugim pitanjima naišla na javašluk i brojne prepreke koje su im, kako je rekao, DPS kadrovi ostavili u nasledstvo.\n– Budući da su parlamentarni i lokalni izbori organizovani 30. avgusta 2020. godine, a poznajući dobro ustaljenu politiku DPS-a i funkcionisanje njihovog sistema kada je izborna procedura u pitanju, jasno je da nisu imali vremena da se bave realizacijom ovako bitnih projekata za našu opštinu, već su se bavili kupovinom glasova, pa je komplatan projekat izgradnje elektrane na gradskom vodovodu u potpunosti bio „zapostavljen”. Nakon poraza na izborima, isti ti ljudi nijesu imali vremena da se bave realizacijom ovog projekta, već su krenuli da nekako spasavaju sopstvene glave. Glavni dio problematike odnosi se na izradu projektne dokumentacije koja nije usklađena sa zakonima i pravilnicima koji definisu ovakvu vrstu objekata, što je sad izazvalo problem u dijelu koji se tiče dobijanja potrebnih akata, koji definišu ovu oblast, a bez kojih turbine elektranu nije moguće pustiti u rad i dobiti upotrebnu dozvolu – ističe Raketić.\nOn je kazao da rješavanje ovog problema iziskuje, dodatno, ne baš kratko, vrijeme i troškove.\n– Da bi sada ispravili propuste koji su nam servirali DPS kadrovi, opštinu će dodatno koštati, iako su za tako nešto već jednom izdvojena i potrošena ta sredstva. Dakle, postoje propusti vezani za dokumantaciju, ona se mora upotpuniti, prilagoditi, i u dobrom dijelu izraditi nova. Još jedan bitan faktor veže se za nepoštovanje projektne dokumentacije i odstupanje od iste pri izvođenju radova. Naime, prilikom izgranje objekata, u određenim segmentima bila je angažovana firma koju je vodio misteriozni „Blagoje Makedonac”. Njegova firma, ne poštujući projektnu dokumentaciju, napravila je određene propuste, koje je potrebno sanirati i prilagoditi zahtjevima ovako složenog objekta, što takođe iziskuje određeno vrijeme i dodatna ulaganja – kazao je Raketić.\nDodao je da postoji još mnogo propusta, navodeći da određena oprema nije ugrađena u skladu sa standardima i rješenjima koja su predviđena projektom, što ujedno, kako je ustvrdio, uzrokuje i česte kvarove na gradskom vodovodu.\nMašović: Da sam ja predsjednik, elektrana bi već radila\nPrije četiri mjeseca prilikom odlaska sa mjesta predsjednika opštine Srđan Mašović je kazao da će elektrana na gradskom vodovodu biti ubrzo puštena u rad. On je i juče u izjavi za „Dan“ ustvrdio da bi se to desilo da je on i dalje ostao na čelu lokalne uprave.\n– Odgovorno tvrdim da je za vrijeme mog mandata zatvorena finansijska konstrukcija što se tiče izgradnje elektrane na gradskom vodovodu i da smo cijeli projekat valjano doveli do kraja. Zato odbacujem kao potpuno neosnovane optužbe da je DPS kriv što elektrana nije aktivirana. Ne znam o čemu se radi, ali dobijam utisak da se, umjesto neosnovanog kritikovanja, sa malo više angažovanja, mora inicirati puštanje elektrane u rad. Vjerovatno se radi o nekim sitnim propustima koje je lako otkloniti – naglasio je Mašović.\nTužilaštvo da ispita tokove novca i poštovanje projektne dokumentacije\nIz koalicije „Za budućnost Andrijevice“ pozvali su tužilaštvo i druge nadležne organe da preispitaju tokove novaca i poštovanje projektne dokumentacije po pitanju izgradnje elektrane na gradskom vodovodu.\n– Vidjevši da stvari ne idu u dobrom pravcu, mi smo i kao opozicija minulih godina tražili da se, uz poštovanje struke i zakonskih propisa, ubrza dinamika izgradnje elektrane na gradskom vodovodu. Da smo bili u pravu pokazuje sadašnje stanju gdje se suočavamo sa brojnim propustima i malverzacijama koje su pratile realizaciju ovog projekta, zbog čega opština ima značajne gubitke. Pozivamo nadležne organe da preispitaju šta se sve dešavalo prilikom izgradnje i gradskog vodovoda i same elektrane – u ime kollicije „Za budućnost Andrijevice“ ističe Goran Stojanović.\n”Opštinska kasa mjesečno je „lakša“ za nekih 30 hiljada eura s obzirom na to da je predviđeno da elektrana na godišenjem nivou prihoduje blizu 300.000 eura


COVID - 19 - Blic Sport\nPremijer ligu pored pandemije korona virusa i zahvatila je i epidemija kršenja zabrane kretanja i socijalnog distanciranja.\nNakon što su ovog vikenda pojedini ruski navijači na tribini pevali "Umrećemo svi!", reagovala je usled pandemije SARS-CoV19 virusa i ruska kuća fudbala.\nFudbalski klub Valensija je, trenutno, sportski kolektiv sa najviše zaraženih SARS-CoV19 korona virusom na svetu.\nFudbaler Mančester junajteda Pol Pogba pokrenuo je akciju prikupljanja novčanih sredstava za borbu protiv pandemije korona virusa.\nKorona virus, koji je izazvao pandemiju i zaustavio gotovo sve sportske aktivnosti na planeti, doveo je do toga da su pod znak pitanja došla organizovanja za ovu godinu planiranih velikih događaja - Evropskog prvenstva u fudbalu i, potom, Olimpijskih igara. Upravo o tome će se odlučivati u utorak, 17. marta.\nU Malagi je, usled korona virusa, preminuo 21-godišnji fudbalski trener Fransisko "Fran" Garsija, i to nedugo nakon što je njegov klub saopštio da mu je stanje stabilno.


Zavirimo iza scene: kako se pravi Dior Bobby Bag tašna - Lux Life luksuzni portal\nZavirimo iza scene: kako se pravi Dior Bobby Bag tašna\nOvaj model torbe sadrži slavni 30 Montaigne brending slavne kuće...\nKao jedan od najnovijih dodataka Dior asortimanu proizvoda od kože, Bobby tašna je debitovala prilikom lansiranja jesen/zima 2020 kolekcije slavnog brenda. Dajući nam uvid u pozadinu koja stoji iza ovog novog aksesoara, slavna modna kuća je sada otkrila proces kreiranja ove tašne.\nDizajnirana od strane Marije Gracije Kjuri, tašna u obliku polumseca nazvana je po psu Kristijana Diora, Bobiju. Kreirana u ateljeu luksune kuće u Italiji, vanvremenski dizajn ove tašne zahteva precizni i zahtevni nivo izrade. Sa 30 Montaigne brendingom koji je prišiven sa njene zadnje strane, tašna je finiširana kopčom sa prednje strane, koja je dekorisana ikoničnim CD logoom.\nU videu ispod teksta možete pogledati detaljni proces i zaviriti zajedno sa nama iza scene:\n21.10.2021 Fashion - Modni aksesoari\nNova torba Bottega Veneta izgleda kao sveže pripremljena testenina\nUkoliko volite torbe brenda Bottega Veneta onda znate da dolaze sa zamršenim tkanim uzorkom kože, pa će ova kapriciozna torba Double Knot iz najnovije kolekcije sigurno izazvati interesovanje onih ko...\n16.10.2021 Fashion - Modni aksesoari\nFendi predstavlja nove Peekaboo torbe koje će se dopasti minimalistima\nItalijanska kuća Fendi upravo je objavila nove verzije Peekaboo torbe koje se, po našem mišljenju, previše udaljavaju od razigranih korena.\n12.10.2021 Fashion - Modni aksesoari\nČizme sa visokim potpeticama: dizajni koji će podići vašu ženstvenost na novi nivo\nKako temperatura počinje da pada, čizme postaju sve važnije u svakodnevnom odevanju.\n02.10.2021 Fashion - Modni aksesoari\nMichael Kors predstavlja capsule kolekciju torbi inspirisanu Džejmsom Bondom\nMichael Kors slavi novi film o Džejmsu Bondu, „No Time to Die“, sa luksuznom putnom torbom inspirisanom poznatim agentom.\n28.09.2021 Fashion - Modni aksesoari\nKendis Svanepoel predstavlja torbu Burrow u Off-White reklamnoj kampanji\nModni brend Off-White predstavlja novu kampanju kako bi proslavio lansiranje svoje nove Burrow torbe za sezonu jesen/zima 2021.\n26.09.2021 Fashion - Modni aksesoari\nRimowa „Never Still“ kampanja sa Rijanom u glavnoj ulozi\nBrend luksuznih kofera Rimowa predstavlja novu kampanju „Never Still“ koja uključuje veliki broj poznatih ličnosti.\n23.09.2021 Fashion - Modni aksesoari\nYoutube zvezda Ema Čejmberlen pojavljuje se u svojoj drugoj kampanji za luksuznu kuću Louis Vuitton i sada predstavlja najnovije dizajne obuće za jesenju sezonu.\n22.09.2021 Fashion - Modni aksesoari\nSuočimo se sa činjenicom: nakon poslednjih godinu i po dana, udobnost nam je sada najvažnija.\n21.09.2021 Fashion - Modni aksesoari\nLegendarne Hermes torbe ponovo su na aukciji\nZa sve ljubitelje vintage Hermes torbi imamo sjajnu vest - održaće se online aukcija.


SVET KOMPJUTERA - PHONE ZONE - Zoetropic\nEvo još jedne aplikacije koja od statičnih pravi „pokretne” slike (efekat poznat kao Cinemagraph). To radi, dodaćemo, na izuzetno kvalitetan način, pa odskače od konkurencije koja poslednjih meseci niče kao na vreme posađene lukovice. Zoetropic je pri tome besplatan, a ako se odlučite na full verziju, bez ograničenja i reklama, moraćete da platite svega jedan dolar i 87 centi.\nNakon što odaberete radnu sliku, očekuje vas odvajanje pokretnog od nepokretnog dela, što se obavlja preko funkcije Stabilize („ucrtavanjem” crvenih tačkica). Pravac kretanja određuje se preko funkcije Motion i to povlačenjem pravih linija na čijem kraju se nalazi strelica koja označava smer. One mogu i da se kombinuju u sekvencu, dok se dužina linija određuje preko naročitog slajdera. Nepokretne delove slike maskirate i tu vam je na raspolaganju opcija podešavanja veličine četkice, ali i gumica ukoliko negde pogrešite. Za vreme rada, slika može da se kropuje, a na meniju je čak i ubacivanje pozadinske muzičke numere.\nPo pritiskanju tastera Play možete da vidite kako načinjene izmene deluju u praksi. Brzina kretanja, a samim tim i dužina trajanja animacije, određuje se preko slajdera i to u rasponu od jedne do deset sekundi, u koracima od jedne desetinke. Na raspolaganju je i određivanje broja ponavljanja (od jedan do deset) i definisanje radne rezolucije (od 480 × 360 do 1280 × 960 piksela). Izlazna datoteka može da se snimi u MP4 ili GIF formatu.


Ponedeljak, 16. 5. 2005.\nInspekcija danas zatvara deponiju\nĐubre putuje u Aleksinac\nGradsko rukovodstvo očigledno se pomirilo s činjenicom da u vremenskom škripcu nije moglo da utiče na odluku načelnika Ekološke inspekcije Nišavskog okruga LJiljane Stojanović da danas u 11 sati, prinudnim izvršenjem, stavi katanac na gradsku deponiju na Bubnju.\nPrema rečima gradskog menadžera Vlastimira Đokića, rukovodstvo grada i JKP "Medijana" postiglo je dogovor sa čelnicima susedne opštine Aleksinac da se niški komunalni otpad od danas odvozi na aleksinačku deponiju. Od "Medijane" je aleksinačka deponija dobila buldožer za "sabijanje" smeća.\n- Ovaj "aranžman" sa Aleksinčanima je privremenog karaktera i verujem da neće trajati duže od 45 dana. To je vreme koje nam je potrebno da projekat fazne sanacije niške gradske deponije Instituta "Kirilo Savić", koji je već dostavljen resornim ministarstvima, a za koji je iz gradskog budžeta već izdvojeno 20 miliona dinara, omogući da se zatvorena deponija u Nišu ponovo aktivira za potrebe grada - rekao je menadžer Đokić.\nGradsko rukovodstvo računa da sadašnju deponiju, na površini od preko 30 hektara, sanacionim projektom oslobodi opasnih unutrašnjih gasova koji mogu nekontrolisano eksplodirati i regulišu odliv otpadnih voda sa nje i da to bude rešenje do konačne realizacije projekta regionalne deponije oko koje već razgovaraju predstavnici tri okruga, Nišavskog, Topličkog i Jablaničkog.\nAranžman o razmeni nepokretnosti između Vojske i grada čeka na saglasnost srpske Vlade\nBojkot dilera odložio prvi sajam automobila\nPet ekipa za fudbalsko prvenstvo\nNarodni kazan ostaje


Nekadašnji gigant iz Velenja, koji je u međuvremenu prešao u većinsko vlasništvo kineske korporacije “Hisense”, još je 2016. godine kupio “Elind”, čiji se danas napušteni objekti nalaze u neposrednoj blizini dve fabrike “Gorenja” u Valjevu.\n"Novi Elind" u stečaju "Gorenje" je pre pet godina kupilo za 86 miliona dinara\nFabrika koja je svojevremeno proizvodila TA peći po čemu je bila prepoznatljiva na tržištu cele SFRJ, prethodno je bila neuspešno privatizovana i preimenovana u “Novi Elind”, da bi je iz stečaja “Gorenje” pre pet godina kupilo za 86 miliona dinara. Predmet kupovine bili su građjevinski objekti – skoro dvadeset zgrada, izgrađjenih na gradskom građevinskom zemljištu u državnoj svojini, ukupne površine 4,11 hekatar, a zatim i nepokretna imovina – deo opreme i nenaplaćena potraživanja.\nProcenjena vrednost stečajnog dužnika kao pravnog lica bila je 261,2 miliona dinara, s tim što ona nije bila minimalno prihvatljiva, niti obavezujuća. “Novi Elind”, koji je u poslednjim danima imao 94 zaposlena, otišao je u stečaj 2012. godine.\n- Ova fabrika pratično je do sada stajala neiskorišćena. Proteklih godina rađeni su planovi i projekti za upodobljavanje njenog prostora i objekata za potrebe “Gorenja”. Ti projekti su završeni, prezentovani visokim predstavnicima “Hisense” i odlučeno je da u maju sledeće godine počne rekonstrukcija prostora “Novog Elinda” – navodi za “Blic” pouzdani izvor, dodajući da će ovim praktično “Gorenje” u Valjevu imati novu fabriku, sa projektovanom proizvodnjom od 750.000 rashladnih uređaja godišnje, “zbog čega će i broj novozaposlenih biti veći od 300 ljudi u smeni, kako je bilo predviđeno prilikom kupovine pre pet godina”.\nU dve fabrike "Gorenja" u Valjevu već radi oko 1.500 ljudi\nInače, ubrzo nakon što je “Gorenje” u decembru 2016. godine kupilo “Novi Elind” iz stečaja, sa Vladom Srbije je potpisan Memorandum koji predviđa podršku proširenju pogona ove fabrike. Dve godine kasnije, međutim, iz uprave “Gorenja” su saopštili da, iako su završili postupak kupovine, sproveli sanaciju zemljiša i uklonili opasne materije, “još uvek nisu postigli dogovor sa državom o subvencijama za nova radna mesta”. Te iste 2018. godine kineska grupacija “Hisense” postala je vlasnik 94 odsto udela u slovenačkom “Gorenju” i Valjevo proglasila svojim evropskim centrom za belu tehniku.\n“Gorenje”, koje u Valjevu zapošljava oko 1.500 ljudi, prvu fabriku u Valjevu podiglo je 2006. godine, a šest godina kasnije i drugu, tako da će konačnim upodobljavanjem i pokretanjem nekadašnjeg “Elinda” imati tri proizvodna pogona.


Kako država digitalizuje svoje usluge: Put do birokratije bez šaltera i hartije - Biznis i Finansije\nHome\tTekstoviB&F Plus\tKako država digitalizuje svoje usluge: Put do birokratije bez šaltera i hartije\nby bifadmin 9. maja 2018.\nUsluge koje država preko svojih organa i institucija nudi privedi uglavnom su poludigitalne, odnosno podrazumevaju da se deo procedure odvija online, da bi se ostatak postupka završavao pred nekim od šaltera. U međuvremenu se priprema teren za potpunu digitalizaciju, ali to podrazumeva da obe strane, i država i budući korisnici, budu spremni i da pruže i iskoriste takve usluge.\nNa portalu eUprava trenutno oko stotinu institucija i organa sa republičkog i lokalnog nivoa nudi svoje usluge, počev od mogućnosti da se preuzme neki od neophodnih formulara, preko zakazivanja termina za registraciju vozila ili promenu ličnih dokumenata, pa do najsvežije uvedene opcije da se administrativne takse izmire korišćenjem elektronskog novca.\nVećina tih usluga su poludigitalne, odnosno predstavljaju kombinaciju online i offline procedura kroz koje korisnik prolazi. Dobar primer za to kako takva procedura može da preraste u potpuno digitalnu uslugu je čuvena overa zdravstvene knjižice za preduzetnike.\nDo poslednjeg dana februara, preduzetnici su sa sajta eUprave ili Poreske uprave preuzimali zahtev za izdavanje potvrde o izmirenju poreza i doprinosa, ali tu se “digitalni” deo usluge završavao. Zahtev bi zatim štampali, popunjavali i predavali opštinskoj filijali Poreske uprave. Papirna potvrda o uredno izmirenim obavezama na kraju se predavala filijali Republičkog fonda zdravstvenog osiguranja (RFZO), i knjižica bi bila overena.\nDanas je ta procedura u potpunosti automatizovana, i to tako što informacioni sistem RFZO preuzima podatke Poreske uprave o uplaćenim doprinosima i na osnovu njih automatski vrši overu zdravstvene kartice, dok su podaci o izvršenoj overi sledećeg dana dostupni svim zdravstvenim ustanovama.\nDigitalna uprava traži digitalizovanu privredu\nUsluga automatske overe zdravstvene kartice prvo je postala dostupna preduzećima, i to od oktobra 2017. Preduzetnici su morali da se strpe do februara, ali su zato početkom godine upravo oni dobili priliku da iskoriste prvu potpuno digitalnu uslugu jedne državne institucije – elektronsku registraciju preduzetnika u Agenciji za privredne registre (APR).\nU Srbiji se, inače, godišnje registruje oko 32.000 novih preduzetnika, a mogućnost da ceo postupak završi elektronskim putem do prve nedelje marta je odabralo njih 102. Prema rečima registratora Miladina Maglova, u APR su zadovoljni i tim relativno malim brojem korisnika nove usluge, pošto je, kako naglašava, „potrebno da prođe vreme kako bi i korisnici uspeli da ispune određene preduslove i dostignu informatički i tehnički nivo kako bi iskoristili ovu novu mogućnost.“\nUpravo preduslovi za korišćenje ove usluge APR ukazuju na „digitalni minimum“ koji će privrednici morati da obezbede, kako bi mogli da koriste naprednije usluge državnih institucija. Maglov podseća da je prvi preduslov za podnošenje elektronske registracione prijave preduzetnika taj da podnosilac poseduje elektronski potpis, kao i čitač smart kartica ili USB token, kao i da je neophodno da budući preduzetnik ima mogućnost plaćanja putem Visa ili Master platne kartice.\n„Uz pomoć ove aplikacije, kao i kada koristi “papirnu proceduru”, preduzetnik istovremeno podnosi i prijavu za paušalno oporezivanje, PDV evidentiranje ili obaveštava Poresku upravu da će isplaćivati ličnu zaradu. Korisnik se takođe, unosom podataka za PIO fond, prijavljuje i u RZZO kao u Centralni registar obaveznog socijalnog osiguranja,“, nabraja Maglov razloge zašto se ovakav sistem registracije smatra korakom dalje u razvoju jednošalterskog sistema registracije privrednih subjekata.\nElektronska protiv papirne fakture\nOrganizacija NALED je među najglasnijima u zalaganju za proterivanje papira i pečata iz poslovnog života, a posebno kada je reč o omogućavanju elektronskog arhiviranja poslovne dokumentacije i širenja upotrebe elektronske fakture. Iako su u međuvremenu usvojeni zakoni i strategije koji to omogućavaju, u NALED-u su svesni da će biti potrebno vreme da ceo sistem zaživi, pogotovo imajući u vidu da je regulatorni okvir za e-fakturu postavljen još pre nekoliko godina, a da se njegove mogućnosti samo delimično koriste.\nDo sada je, prema rečima potpredsednika Saveza za e-upravu NALED-a Milana Simića, Vlada napravila plan izmena propisa kako bi se ukinula obaveza upotrebe pečata za privredne subjekte. Ministarstva finansija i trgovine precizno su definisala pravnu i dokaznu snagu elektronske fakture, koja ne mora da nosi ni elektronski, ni svojeručni potpis. Usvojen je, takođe, Zakon o elektronskom poslovanju, kojim su propisane kazne za sve organe javne uprave koji odbiju da priznaju pravnu i dokaznu snagu elektronskoj fakturi.\n„Mnoge kompanije u Srbiji koriste sisteme elektronskog fakturisanja, ali nam tek predstoji usklađivanje praksi različitih organa, posebno Poreske uprave i prekršajnih sudova, kao i šira popularizacija i ohrabrivanje privrednih društava da u potpunosti pređu sa izdavanja papirnih na elektronske fakture”, ocenjuje Simić. Zato skreće pažnju i na novu obavezu prijave faktura u Centralni registar koji vodi Trezor. Radi se o obavezi poverilaca iz privatnog sektora da prijave fakturu-potraživanje prema dužniku iz javnog sektora, koja je stupila na snagu 01.marta. Naš sagovornik primećuje da se, nažalost, fakture posle registracije i dalje šalju u papirnoj formi.\n„Savez za e-upravu predlaže da se registracijom fakture u sistemu Uprave za trezor, faktura smatra dostavljenom dužniku. Na taj način bi“, naglašava Simić, „država bila ohrabrujući primer korišćenja elektronskih faktura, koji bi ulio poverenje celom sistemu da pređe sa papira na elektronsku formu“.\nUvoz i izvoz “na klik”\nUprava carina je pre dve godine automatizovala tranzitni carinski sistem, čime je omogućila da se roba iz Evropske unije, zemalja EFTA, Turske i Makedonije kroz Srbiju prevozi na osnovu jedne elektronske deklaracije, koja važi u toku cele tranzitne operacije. Tada je u domaćim medijima ocenjeno da je upravo taj potez na naše puteve vratio turske kamione, koji su za tranzit sve češće birali Rumuniju i Bugarsku.\nDanas se Carina sprema za uvođenje sistema automatizovanog uvoza i izvoza, i to na principima elektronskog, odnosno poslovanja bez papira. Ceo sistem biće usklađen sa EU standardima u toj oblasti, pripremna faza trebalo bi, uz pomoć milion i po evra iz IPA fondova, da bude okončana u septembru 2019. godine, dok je plan da potpuna automatizacija zaživi od 2023. godine.\n„Uvođenje sistema automatizovanog uvoza i izvoza podrazumeva da će se kao standarna deklaracija koristiti elektronska poruka, koja u sebi sadrži elektronski dokument. Takođe, sva komunikacija između carinskih organa, špeditera, uvoznika, izvoznika ili prevoznika vršiće se razmenom elektronskih poruka. Elektronske poruke su zakonski propisane i potpisane elektronskim potpisom, što predstavlja potpunu digitalizaciju carinskog sistema“, kaže za B&F zamenik direktora Uprave carina Veselin Milošević.\nPrema njegovim rečima, uvođenje automatizovanog izvoznog sistema obezbediće i brže ostvarivanje prava povraćaja PDV, pošto će se dokaz da je izvozno ocarinjena roba napustila carinsko područje automatski slati izvoznicima i Poreskoj upravi, bez obaveze fizičkog podnošenja overenih izvoznih deklaracija.\nMilošević kao značajnu prednost automatizovanog postupka izdvaja to da će informacioni sistem Uprave carina, a ne carinski službenik, vršiti kontrolu elektronske deklaracije, a informaciju o eventualnim nedostacima će sam slati uvozniku, izvozniku ili špediteru, uključujući i to da li će roba i prateće isprave biti i fizički pregledane ili ne. Naš sagovornik konstatuje da najveći deo troškova nastaje zato što svi učesnici carinskog postupka fizički dolaze na carinske ispostave. „Kada automatizacija zaživi, to više neće biti slučaj, pa možete samo da zamislite kolika je to ušteda vremena i novca”, zaključuje Veselin Milošević.\nMTS startap ubrzanje: Izabrani najbolji mladi startapovi Srbije


Gradonačelnik Subotice dr Bogdan Laban sastao se u utorak sa potpredsednikom Pokrajinske vlade Đorđem Milićevićem i pokrajinskim sekretarom za sport i omladinu Vladimirom Batezom. Tom prilikom, Laban je tom prilikom izjavio da se za nepune četiri godine u Suboticu, kako je rekao, slilo 15 milijardi dinara.\nLaban je, međutim, dodao i da će završetak radova na Narodnom pozorištu kasniti.\n– Uspeli smo da posle 30 godina završimo Ipsilon' krak, a da nije bilo epidemije korone do kraja godine sigurno bismo rekonstruisali i zgradu Narodnog pozorišta, još jednu u nizu davno započetih, a nedovršenih investicija. Izvesno je da će doći do kašnjenja u realizaciji, ali i da će i taj projekat biti okončan. Uz izuzetnu pomoć Vlade Srbije i pokrajinske vlade, kao i predsednika Aleksandra Vučića koji je dao veliki doprinos i svojom inicijativom da krenemo u razvoj Palića, danas na Paliću radimo nešto što nije rađeno pedeset godina. Rekonstruisan je Veliki park, Velika terasa, Letnja pozornica i ono što je najbitnije – realizuje se i projekat koji je za Suboticu jako bitan, a to je akva-park i velnes-centar. Zajedničkim ulaganjem republike, pokrajine i i Grada Subotice, i taj projekat će ove godine biti završen – naveo je Laban.\nĐorđe Milićević je, obraćajući se medijima nakon obilaska terena u OŠ „Sveti Sava“, izjavio da je Pokrajinska vlada od jula 2016. godine do danas izdvojila oko 2,53 milijarde dinara za finansiranje i sufinansiranje projekata na teritoriji grada Subotice, prenosi Subotica.rs, zvanični sajt Gradske kuće.\n– Pokrajinska vlada je podržala projekte koji su doprineli da se obezbede kvalitetniji uslovi za život građana Subotice, ali i bolji uslovi za privlačenje novih investicija i dalji privredni razvoj ovog grada – rekao je, između ostalog, Milićević i dodao da je tokom razgovora sa gradonačelnikom Labanom informisan da su republika, pokrajina i grad Subotica od sredine 2016. godine u obrazovanje uložili oko 500 miliona dinara.


Ministarstvo pravde objavilo novu verziju revidiranog Akcionog plana za Poglavlje 23 - Politika - Dnevni list Danas\nPočetna » Politika » Ministarstvo pravde objavilo novu verziju revidiranog Akcionog plana za Poglavlje 23\nMinistarstvo pravde objavilo novu verziju revidiranog Akcionog plana za Poglavlje 23\n1Piše: Danas Online 10. juna 2019. 16.48\nKako se navodi u saopštenju Ministarstva pravde, navedena verzija revidiranog Akcionog plana prosleđena je i Evropskoj komisiji u Brisel, čiji će eksperti dati mišljenje i preporuke za dalje unapređenje teksta revidiranog Akcionog plana za poglavlje 23.\nU saopštenju, ministarstvo podseća da je konsultativni proces izmene navedenog dokumenta otpočeo još sredinom 2018. godine, kada je preko pedeset institucija, koje su nosioci aktivnosti u ispunjavanju mera i ciljeva iz Akcionog plana za Poglavlje 23, uzele učešće u izradi dokumenta.\nPored toga, Ministarstvo pravde je organizovalo i okrugle stolove za predstavnike civilnog sektora, čiji su komentari bili od velike važnosti prilikom revidiranja teksta Akcionog plana, što pokazuje i činjenica da je više od polovine od ukupnog broja NVO preporuka usvojeno.\nJedna od bitnih novina u tekstu Revidiranog akcionog plana za Poglavlje 23 odnosi se na formiranje posebnog Koordinacionog tela Vlade Srbije, čija će uloga biti da prati efikasnost sprovođenja mera i ciljeva iz Akcionog plana.\nTakođe, isto telo će imati za zadatak da prati i implementaciju aktivnosti iz Strategije razvoja pravosuđa za period 2019-2024. godine, čija se izrada paralelno odvija sa procesom revizije Akcionog plana za Poglavlje 23.\nOvakav pristup treba da rezultira postizanjem maksimalne efikasnosti mehanizma praćenja definisanih aktivnosti, kao i da obezbedi objektivne izveštaje kroz jačanje odgovornosti za rezultate sprovođenja Akcionog plana i Strategije kod samih nosilaca mera i aktivnosti.\nRokovi predviđeni u Akcionom planu za Poglavlje 23 jednako su definisani i za sprovođenje mera iz Strategije.\nakcioni plan, Evropska unija, Ministarstvo pravde, poglavlje 23\n10. juna 2019. u 17.16\nSva poglavlja ce Srbija nekako uskladiti sa zahtevima EU osim poglavlja vezanih za prava. Vladavina prava u Srbiji, e to ne moze pa neka kosta koliko kosta.